Ο Tom Beffect ξέρει να δημιουργεί μελωδίες που σε ταξιδεύουν | OZON Magazine\nΤον Tom Beffect πρωτογνωρίσαμε αρχικά μέσω του Instagram account του. Διαθέτει έναν πολύ ενδιαφέρον λογαριασμό με απίθανες φωτογραφίες από ταξίδια, σημεία της Αθήνας, το αγαπημένο του keyboard αλλά και selfies με υπέροχη θέα. Δε χάσαμε χρόνο και επικοινωνήσαμε μαζί του ώστε να τον γνωρίσουμε καλύτερα και κλείσαμε ραντεβού στα γραφεία μας.\nΠίνοντας μια κούπα καφέ, ο Tom Beffect μας μίλησε για τη μεγάλη του αγάπη, τη μουσική καθώς είναι μουσικός παραγωγός στην Techno σκηνή. Τελευταία, μάλιστα πειραματίζεται με την Dark Ambient ενώ είχαμε την ευκαιρία να ακούσουμε ένα κομμάτι του κατά τη διάρκεια της κουβέντας μας. Τα ενδιαφέροντα του Tom Beffect, ωστόσο, δε σταματούν εκεί αφού παράλληλα, ασχολείται με το interior design και μας εξήγησε πώς συνδυάζει αυτές τις δύο αγάπες.\nΠώς αποφάσισες να ασχοληθείς με την παραγωγή μουσικής;\nΑπό μικρός είχα μεγάλη αγάπη για τη μουσική και το ραδιόφωνο. Πάντα είχα την απορία πώς λειτουργεί, τον κόσμο που μπορεί να κρύβει μέσα αυτή η μικρή συσκευή. Έχω περάσει αρκετές ώρες «μαστορεύοντας» και καταστρέφοντας πολλά, ειδικότερα στην αρχή. Παράλληλα, είχα ξεκινήσει μαθήματα βιολιού και μουσικής θεωρίας, έτσι μπήκα στο κόσμο της μουσικής. Σαν μουσικό όργανο δεν το αγάπησα πολύ, αλλά με εξίταρε το γεγονός ότι μπορεί να σου πει μια ιστορία μέσα από τις νότες. Μέσα από μια μελωδία μπορούσες να καταλάβεις πολλά για τον δημιουργό του κομματιού που έπαιζες. Στην ηλικία των 16 ήξερα με τι ήθελα να ασχοληθώ και όταν τελείωσα το σχολείο ξεκίνησα σπουδές πάνω στον τομέα της ηχοληψίας και έπειτα στη μουσική παραγωγή. Ευτυχώς είχα τη στήριξη από γονείς και φίλους πράγμα πολύ σημαντικό καθώς ήθελα να μείνω στην Ελλάδα και να κυνηγήσω το μέλλον μου εδώ.\nΚύρια πηγή έμπνευσης είναι τα ταξίδια που έχω κάνει και οι διαφορετικοί ήχοι των πόλεων. Επίσης αρκετές εκθέσεις (κυρίως σύγχρονης τέχνης) που έχω επισκεφθεί με έχουν βοηθήσει στο να εκφράσω αυτό που βλέπω σε ήχο και μελωδία.\nΠηγαίνεις σε μουσικά φεστιβάλ; Ποιο σου έχει μείνει αξέχαστο;\nΌποτε βρω την ευκαιρία πηγαίνω σε μουσικά φεστιβάλ είτε στην Ελλάδα είτε στο εξωτερικό. Χαρακτηριστικά το πιο πρόσφατο που μου έχει μείνει στο μυαλό είναι το Afterlife από τους Tale Of Us στην Ελλάδα. Πρώτη φορά τους είχα δει στο Λονδίνο στο αντίστοιχο φεστιβάλ και ήταν εμπειρία που δύσκολα την ξεχνάς. Στην Ελλάδα μου έμεινε ακόμα περισσότερο λόγω του κοινού και το interaction που είχε με τον καλλιτέχνη. Είμαστε δύσκολο κοινό γενικά για τέτοιου είδους μουσική σκηνή.\nΣε ποιο μουσικό φεστιβάλ θα ήθελες να πας κάποια στιγμή;\nΘα ήθελα πολύ σύντομα να πάω στο Sonar στη Βαρκελώνη. Οι καλλιτέχνες που συμμετέχουν σε αυτό ανήκουν στα αγαπημένα μου ακούσματα.\nΤι σε γοήτευσε στη Melodic Techno και στην Dark Ambient; Γιατί επέλεξες τα συγκεκριμένα είδη;\nΞεκίνησα δημιουργώντας κυρίως techno κομμάτια, στην πορεία είδα ότι η μελωδία μου έδινε περισσότερο το feeling που ήθελα να μεταδώσω μέσω της μουσικής μου. Έτσι ξεκίνησα τη Melodic Techno, προσπαθώντας να πω μια ιστορία. Όσον αφορά την Dark Ambient είναι ένα είδος που το δουλεύω αρκετά τον τελευταίο καιρό. Μου αρέσουν γενικά οι ατμόσφαιρες στα κομμάτια και αυτό με γοητεύει σε αυτό το είδος. Δυνατά, γλυκά μπάσα και ατμόσφαιρες.\nΜε τι άλλο ασχολείσαι εκτός από τη μουσική;\nΤον τελευταίο ενάμιση χρόνο παράλληλα με τη μουσική μου δόθηκε η ευκαιρία να ασχοληθώ και με ένα αντικείμενο που μου άρεσε σαν χόμπι, το interior design. Εργάζομαι σε μια εταιρία διακόσμησης εσωτερικών χώρων η οποία μου έχει δώσει πάρα πολλές γνώσεις για το design. Επίσης μαθαίνοντας και βοηθώντας τους άλλους να διακοσμήσουν το σπίτι τους καταλαβαίνεις πολλά για το χαρακτήρα και την ενέργεια που έχει ο κάθε άνθρωπος, το οποίο με βοηθάει στον τομέα της μουσικής ως προς τον τρόπο μετάδοσης του μηνύματος στο κάθε κομμάτι.\nΑν είχα τη δυνατότητα να ταξιδέψω στο χρόνο σίγουρα θα ήταν στα 80s και συγκεκριμένα στο Σικάγο όπου εκείνη την εποχή έκανε την πρώτη της εμφάνιση η House και Acid μουσική.\nΤο καθημερινό στιλ που προτιμώ είναι το casual. Είναι ιδανικό καθώς η καθημερινότητα μου έχει αρκετά έντονους ρυθμούς και θέλω να νιώθω άνετος. Για αυτό και τα sneakers αποτελούν αναπόσπαστο κομμάτι του στιλ μου. Αγαπημένα μου είναι τα Puma Suede τα οποία συνδυάζω κυρίως με τζιν και ειδικά τώρα το καλοκαίρι με βερμούδα είτε για μια βόλτα στο κέντρο είτε για ποτό το βράδυ. Μάλιστα, θυμάμαι όταν είχα πάει στο Afterlife τα φόρεσα και μετά από δέκα ώρες ορθοστασίας δεν ένιωσα καθόλου ενόχληση!\nΑγαπημένα σημεία στην Αθήνα;\nΑπογεύματα κυρίως με βρίσκεις στην Πλάκα και στα στενά γύρω από Κολοκοτρώνη. Φέτος αγαπημένο μέρος για βραδινή βόλτα και μεζέδες είναι το Μεταξουργείο και η γειτονιά μου η Κυψέλη. Συγκεκριμένα στην Πλατεία Αγίου Γεωργίου περνάω σχεδόν όλα μου τα καλοκαιρινά βραδιά με φίλους και πολλή μουσική.\nPuma Suede 50sliderTom Beffect


Φθινοπωρινά πατρόν (από παλαιότερα ποστ) | Astropeleki - Just another star in the webSky\nΦθινοπωρινά πατρόν (από παλαιότερα ποστ)\tΣεπτεμβρίου 19, 2009astropeleki\tΚΑΤΑΣΚΕΥΕΣ ΜΕ ΠΑΤΡΟΝ - ΔΗΜΙΟΥΡΓΙΕΣ,ΠΑΙΔΑΓΩΓΙΚΟ ΥΛΙΚΟ,Φθινόπωρο\t12 σχόλια\nΣας χρωστάω κάποια φθινοπωρινά πατρόν από παλαιότερα ποστ, οπότε ήρθε η ώρα να τα κατεβάσετε και να τα χρησιμοποιήσετε!!!\nπατρόνφθινοπωρινός στολισμός τάξηςφθινοπωρινά πατρόνφθινοπωρινά θέματαφθινοπωρινές κατασκευέςΦθινόπωρο\tΠλοήγηση άρθρων\n« AstropeleκάΤΣi…. αλά Κρητικά!!!!\tΤοποθετήθηκα!!! »\n12 thoughts on “Φθινοπωρινά πατρόν (από παλαιότερα ποστ)”\tmarilia\tΣεπτεμβρίου 19, 2009 στο 23:47\tΑ, γεια σου! Γιατί προχθές εκτύπωσα τις εικόνες αυτές και ετοιμαζόμουν αύριο να τις αποτυπώσω στο ριζόχαρτο.\nΔεν μπορώ να ηρεμήσω. Σκέφτομαι ένα σωρό πράγματα για την τάξη μου και είμαι σε υπερένταση.\nastropeleki\tΣεπτεμβρίου 20, 2009 στο 09:38\tΜαριλία μου, μην κάνεις την ζωή σου δύσκολη! Επεξεργασία της εικόνας στο microsoft photo editor και το κάνεις ασπρόμαυρο από την επιλογή effects, edge, thick edge. So simply!!!! Αυτό κάνω και γω!!!🙂 Άντε και καλές επιλογές και καλές δημιουργίες!!!🙂\nΦωτεινή\tΣεπτεμβρίου 20, 2009 στο 21:31\tΜπράβο Ευδοκία μου.Ετοιμαζόμουν κι εγώ να κάνω το ίδιο πράγμα με τη Μαρίλια.Ευχαριστώ πολύ.Τι έγινε; ΄Εμαθες σε ποιο σχολείο θα είσαι; Σου εύχομαι τα καλύτερα.Καλό βράδυ!\nastropeleki\tΣεπτεμβρίου 22, 2009 στο 17:02\tΓεια σου Φωτεινή μου!!!!!!Να είσαι καλά, καλές δημιουργίες σου εύχομαι!!!\nΕίμαι αναπληρώτρια στα Αμιρά Ηρακλείου. Δείτε χάρτη ή googlϊστε για να δείτε πόσο τέρμα θεού πήγα από επιλογή! Πήγα σήμερα πρώτη μέρα και οι εντυπώσεις είναι οι καλύτερες!!!!🙂 Θα φτιάξω ποστ επί του θέματος!\nΆντρια\tΣεπτεμβρίου 22, 2009 στο 21:36\tΦανταστικά αυτά τα πατρόν, σ`ευχαριστούμε για άλλη μια φορά!! Καλή προσαρμογή και να περάσεις μια όμορφη και ξεχωριστή χρονιά! Περιμένουμε ποστ με τα νέα σου!!!\nastropeleki\tΣεπτεμβρίου 22, 2009 στο 23:29\tΆντριά μου να είσαι καλά!!! Το ποστ ετοιμάζεται!!!!\nmarilia\tΣεπτεμβρίου 23, 2009 στο 15:43\tΕύγε! Χαίρομαι που χαίρεσαι! Εύχομαι να πάνε όλα καλά και να περάσετε μια όμορφη και πολύ δημιουργική χρονιά! Σνουποφιλί\nastropeleki\tΣεπτεμβρίου 23, 2009 στο 16:42\tΜαριλία μου σε σευχαριστώ πολύ πολύ!!!!!🙂\nTheogr\tΣεπτεμβρίου 23, 2009 στο 17:52\tΣυγκαλείται έκτακτο blogo-υπουργικό συμβούλιο, με σκοπό την προκήρυξη εκτάκτων blogo-εκλογών που θα λάβουν χώρο στο blogo -κήπο. Η παρουσία σας κρίνεται απαραίτητη.\nastropeleki\tΣεπτεμβρίου 23, 2009 στο 19:30\tΣας ευχαριστώ πολύ! Θα περάσω να δω τον προμπλοεκλογικό αγώνα😛\nmaria\tΟκτωβρίου 5, 2009 στο 17:25\tgeia sou astropeleki katarxin na sou po pos kanei katapliktiki douleia kai mas voithas poli kai mas dineis idees. ithela na se rotisei pos mporo na katavaso ta patron giati den mporo na ta apothikeyso….\nastropeleki\tΟκτωβρίου 6, 2009 στο 22:25\tΓεια σου Μαρία μου! Σε ευχαριστώ για τα καλά σου λόγια🙂 Ανοίγεις την εικόνα, πατάς δεξί κλικ και αποθήκευση στον υπολογιστή σου🙂


Επίδειξη μόδας του Ντιόρ εμπνευσμένη από τη δεκαετία του '70 | Euronews\nΠνευματικά Δικαιώματα .\nΑπό Euronews • ανανεώθηκε πριν: 28/02/2020\nΑστέρες του Χόλιγουντ ήταν μεταξύ των καλεσμένων της νέας κολεξιόν του οίκου Ντιόρ. Η Σιγκούρνι Γουίβερ,η Αντι Μακ Ντάουελ και η Ντέμι Μουρ βρέθηκαν στην πρώτη σειρά της επίδειξης στον κήπο του Κεραμεικού στο Παρίσι.\nΗ Μαρία Γκράτσια Κιούρι, η καλλιτεχνική διευθύντρια του οίκου Ντιόρ είχε ως κύρια πηγή έμπνευσης της για την νέα της κολεξιόν τα εφηβικά της ημερολόγια και τις φωτογραφίες από τη δεκαετία του '70.\nΜια ημέρα μετα την καταδίκη για βιασμό του Χολιγουντιανού παραγωγού Χάρβευ Γουαινστάιν από αμερικανικό δικαστήριο, η σχεδιάστρια του Ντιόρ αποθεώνει τις δυναμικές γυναίκες της δεκαετίας του 1970.Τι την ενέπνευσε για να διαλέξει τη συγκεκριμένη δεκαετία;« Το γεγονός ότι ήταν ένα κίνημα για την απελευθέρωση των γυναικών που άρχιζαν να θέλουν να επιβεβαιώσουν την ιδιαιτερότητά τους, την ικανότητά τους να μην είναι απλώς μητέρες, σύζυγοι, κόρες, αλλά πολύπλευρες προσωπικότητες».\nΗ Ιταλίδα Μαρία Γκρατσία Κιούρι είναι η πρώτη γυναίκα στο τιμόνι του θρυλικού γαλλικού οίκου μόδας. Από τότε που ανέλαβε την καλλιτεχνική διεύθυνση το 2016 υιοθέτησε ένα πολύ πιο εξελιγμένο στυλ απευθυνόμενη στην μοντέρνα γυναίκα. Αυτή η επίδειξη μόδας έστειλε το δικό της μήνυμα για τα θέματα των γυναικών.Τα μοντέλα έκανε πασαρέλα κάτω από επιγραφές νέον που αναβόσβηναν με μηνύματα όπως συγκατάαθεση.\n«Είναι μια πολύ σημαντική στιγμή για εμάς. Ο κόσμος υπερασπίζεται τα δικαιώματα των γυναικών.Οι άντρες αρχίζουν να αναγνωρίζουν ότι δεν θέλουμε και δεν μπορούμε πλέον να καταπιέζομαστε. Είναι ένα σπουδαίο κίνημα. Είναι ένα πράγμα να λέμε ότι έχουμε ισότητα, κάτι που συνέβη στο παρελθόν, από το να υπάρχει πραγματικά ισότητα»,λέει η ηθοποιός Αντι Μακ Ντάουελ.\nΠαρίσι: Εντυπωσίασε η κολεξιόν του οίκου Ντιόρ\nΕλλάδαΚύπροςCovid-19Ολυμπιακοί Αγώνες Τόκιο 2020Δασικές πυρκαγιέςΤουρκίαΑκραία καιρικά φαινόμεναΙταλίαΚολύμβησηΑθλητισμός


Κοντά στα ζώα οι μικροί πολίτες του Ηρακλείου - Νέα Κρήτη\nΚοντά στα ζώα οι μικροί πολίτες του Ηρακλείου\nΗμερομηνία δημοσίευσης: 09/03/2016, 12:22\nΤελευταία ενημέρωση: 09/03/2016, 12:22\nΗ σχέση του παιδιού με τα ζώα είναι παλιά, βαθιά και γεμάτη μυστικά. Μιλούν τελείως διαφορετικές γλώσσες και παρ' όλα αυτά επικοινωνούν θαυμάσια.\nΣε μια προσπάθεια να εκπαιδευτούν τα παιδιά έτσι ώστε να αναπτύξουν μία υγιή σχέση με τα ζώα και να μάθουν να τα φροντίζουν και να τα προστατεύουν, η Αντιδημαρχία Αγροτικής Ανάπτυξης διεξήγε το πρωί σχετική ενημερωτική εκδήλωση.\nΗ εκδήλωση αυτή εντάσσεται σε ένα κύκλο εκπαιδευτικών δράσεων με θέματα που άπτονται της προστασίας και φροντίδας των ζώων, σε συνεργασία με την Αντιδημαρχία Παιδείας και με τα νηπιαγωγεία και τα δημοτικά σχολεία της πόλης του Ηρακλείου.\nΗ σημερινή ενημέρωση περιέλαβε πολλές δράσεις και παραμύθια κ.α με στόχο την ενημέρωση, ευαισθητοποίηση και την εκπαίδευση των παιδιών για τη συμπεριφορά τους στα συμπαθή τετράποδα.\nΜάλιστα οι μικροί μαθητές των νηπιαγωγείου που μετείχαν σήμερα στην εκδήλωση έστειλαν και μία ζωγραφιά στον αρμόδιο Αντιδήμαρχο κ. Πέτρο Ινιωτάκη για τα ζώα που χρειάζονται την φροντίδα μας ενώ ζήτησαν να συναντηθούν και μαζί του για να μάθουν περισσότερα όσον αφορά και τις δράσεις του Δήμου και του Κυνοκομείου για τη φροντίδα των αδέσποτων.


Στον τελικό η Μπέτις - Τα γκολ σε FA Cup, DFB Pokal, Coppa Italia, Copa Del Rey, LaLiga | Simple News\nΣτον τελικό η Μπέτις – Τα γκολ σε FA Cup, DFB Pokal, Coppa Italia, Copa del Rey, LaLiga\nΔείτε τα γκολ από τις αναμετρήσεις σε FA Cup, DFB Pokal, Coppa Italia, Copa del Rey και LaLiga.\nΗ Μπέτις θα δώσει για πρώτη φορά στην ιστορία της το «παρών» στον τελικό του Κυπέλλου Ισπανίας. Σε ένα ματς «θρίλερ» ήρθε ισόπαλη 1-1 με τη Ράγιο Βαγιεκάνο και σε συνδυασμό με τη νίκη (2-1) στο πρώτο ματς πήρε την πρόκριση.\nΟι «μπέτικος» εμφανίστηκαν αγχωμένοι κι έχοντας μεγάλη πίεση, κάτι που εκμεταλλεύτηκε η ομάδα του Βαγιέκας, η οποία έκανε το 1-0 στο 80ο λεπτό με μια τρομερή εκτέλεση φάουλ του Μπεμπέ από τα 25 μετρά! Με δεδομένο ότι ο κανόνας του εκτός έδρας γκολ δεν ισχύει, όλα έδειχναν ότι οι ομάδες θα οδηγηθούν στην παράταση. Κάτι τέτοιο, όμως, δεν έγινε αφού ο Ιγκλέσιας έκανε το 1-1 στο 92ο λεπτό! Η Μπέτις θα διεκδικήσει το τρίτο Copa del Rey της ιστορίας της στις 23 Απριλίου στο «La Cartuja» της Σεβίλλης, κόντρα στη Βαλένθια.\nΣτους «8» του FA Cup προκρίθηκε η Έβερτον, η οποία έκανε το καθήκον της κόντρα στην Μπόρχαμ. Μεγάλος πρωταγωνιστής των γηπεδούχων ήταν ο Σάλομον Ροντόν, ο οποίος με δύο γκολ μετά την ανάπαυλα έδωσε την πρόκριση στην ομάδα του.\nΜε πρωταγωνιστή Τσιμίκα στους «8» η Λίβερπουλ\nΜερικές ημέρες μετά την κατάκτηση του Carabao Cup, η Λίβερπουλ φουλάρει και για το FA Cup! Οι «κόκκινοι» προκρίθηκαν στους «8» του Κυπέλλου Αγγλίας, καθώς νίκησαν 2-1 τη Νόριτς στο «Άνφιλντ». Σκόρερ και των δύο τερμάτων ήταν ο Μιναμίνο, ενώ πρωταγωνιστικό ρόλο είχε κι ο Κώστας Τσιμίκας, ο οποίος είχε συμμετοχή σε αμφότερα τα γκολ της ομάδας του. Ο διεθνής αμυντικός βρέθηκε στην αρχική ενδεκάδα του Γιούργκεν Κλοπ, κάτι που ισχύει και για τον Δημήτρη Γιαννούλη από την πλευρά της Νόριτς. Την πρόκριση πήρε κι η Σαουθάμπτον, η οποία επικράτησε 3-1 της Γουέστ Χαμ.\nΟ Βέρνερ γλίτωσε την Τσέλσι από το κάζο\nΣε μια ημέρα, όπου ο Ρόμαν Αμπράμοβιτς επιβεβαίωσε την πρόθεση του να πουλήσει τον σύλλογο, η Τσέλσι λίγο έλειψε να υποστεί κάζο στο FA Cup. Οι «μπλε» βρέθηκαν να χάνουν δύο φορές στην έδρα της Λούτον, αλλά τελικά κατάφερε να πάρει τη νίκη (3-2) και την πρόκριση για τα προημιτελικά του Κυπέλλου Αγγλίας. Μεγάλος πρωταγωνιστής ήταν ο Τίμο Βέρνερ, ο οποίος πέτυχε ένα γκολ κι έδωσε δύο ασίστ, ενώ αυτό που «μίλησε» τελευταίος ήταν ο Λουκάκου.\nΠροβάδισμα πρόκρισης η Γιουβέντους, με αυτογκόλ στο 91’\nΗ Γιουβέντους πήρε προβάδισμα πρόκρισης, καθώς νίκησε 1-0 στην έδρα της Φιορεντίνα, στον πρώτο αγώνα τους για τα ημιτελικά του Coppa Italia. Στην επιστροφή του Βλάχοβιτς στο «Αρτέμιο Φράνκι», η «Μεγάλη Κυρία» τα βρήκε σκούρα, με τους γηπεδούχους να έχουν την υπεροχή, αλλά στο τέλος δεν πήραν τίποτα από το ματς. Οι «μπιανκονέρι» κατάφεραν να αποδράσουν με τη νίκη, και το προβάδισμα πρόκρισης, χάρη σε ένα απίστευτο αυτογκόλ του Βενούτι στο πρώτο λεπτό των καθυστερήσεων.\nΗ Βαλένθια θα αγωνιστεί και πάλι στον τελικό του Κυπέλλου Ισπανίας μετά από τρία χρόνια. Οι «νυχτερίδες» νίκησαν 1-0 την Μπιλμπάο και σε συνδυασμό με το 1-1 του πρώτου αγώνα πήραν την πρόκριση στον μεγάλο αγώνα που θα κρίνει τον τίτλο και θα διεξαχθεί στις 23 Απριλίου στο «La Cartuja» της Σεβίλλης.\nΔυνατά στη μάχη του Champions League η Σοσιεδάδ\nΗ Ρεάλ Σοσιεδάδ νίκησε 2-0 στη Μαγιόρκα την τοπική ομάδα σε εξ αναβολής ματς για την 21η αγωνιστική της LaLiga. Οι Βάσκοι διπλασίασαν τα «τρίποντα» τους κόντρα στους νησιώτες και παρέμειναν γερά στο κόλπο για την εξασφάλιση μιας θέσης στο Champions League της ερχόμενης σεζόν. Από την άλλη, οι γηπεδούχοι γνώρισαν τη δεύτερη σερί ήττα τους κι είναι μόλις στο +5 από τη ζώνη του υποβιβασμού.\nΜε «τεσσάρα» στα ημιτελικά η Λειψία\nΜε τις Μπάγερν Μονάχου και Ντόρτμουντ να έχουν αποκλειστεί η Λειψία είναι το μεγάλο φαβορί στο Κύπελλο Γερμανίας. Η ομάδα του Ντομένικ Τεντέσκο το απέδειξε και κόντρα στο Ανόβερο, του οποίου επικράτησε 4-0 και πέρασε «αέρα» στους «4» του θεσμού. Οι φιλοξενούμενοι επιβεβαίωσαν την ανωτερότητα τους και με τα δύο τέρματα του Ενκουνκού (17’ και 22’) απλοποίησαν από νωρίς την αποστολή τους.\nFA Cup – Φάση των «16»\nΠιτέρμπορο – Μάντσεστερ Σίτι 0-2 (60′ Μαχρέζ, 67′ Γκρίλις)\nΚρίσταλ Πάλας – Στόουκ Σίτι 2-1 (53′ Κουγιατέ, 82′ Ρίντεβαλντ – 58′ Tάιμον)\nΜίντλεσμπρο – Τότεναμ 1-0 παρ. (0-0κ.α.) (107′ Κόμπερν)\nΛούτον – Τσέλσι 2-3 (2′ Μπερκ, 40′ Κόρνικ – 27′ Σαούλ, 68′ Βέρνερ, 78′ Λουκάκου)\nΣαουθάμπτον – Γουέστ Χαμ 3-1 (31’ Περόντ, 69’ πεν. Γουόρντ-Πράους, 90’ Μπρόγια – 60’ Αντόνιο)\nΛίβερπουλ – Νόριτς 2-1 (27′, 39′ Μιναμίνο – 76′ Ρουπ)\nΈβερτον – Μπόρχαμ Γουντ 2-0 (57’, 84’ Ροντόν)\nΝότιγχαμ Φόρεστ – Χάντερσφιλντ (21:30)\nCOPPA ITALIA – Ημιτελικά\nΦιορεντίνα-Γιουβέντους 0-1 (90’+1 αυτ. Βενούτι)\nΒαλένθια – Αθλέτικ Μπιλμπάο 1-0 (47′ Γκέδες) (1-1)\nΜπέτις – Ράγιο Βαγεκάνο 1-1 (80’ Μπεμπέ – 90’+2 Ιγκλέσιας) (2-1)\nΜαγιόρκα – Σοσιεδάδ 0-2 (35′ Νταβίντ Σίλβα, 62′ Μερίνο)\nΡάγιο Βαγεκάνο 31 -25αγ.\nDFB POKAL – Προημιτελικά\nΟυνιόν Βερολίνου – Ζανκτ Πάουλι 2-1 (45’ Μπέκερ, 75’ Φολγκζάμερ-21’ Κίερεχ)\nΑμβούργο – Καρλσρούη 3-2 πεν. (κ.α. & παρ. 2-2) (52’, 91’ Γκλάτσελ – 40’ Χάιζε, 50’ Χόφμαν)\nΑνόβερο – Λειψία 0-4 (17’, 22’ Ενκουνκού, 67’ Λάιμερ, 73’ Σίλβα)\nΜπόχουμ – Φράιμπουργκ 1-2 παρ. (κ.αγ. 1-1) (64’ Πόλτερ – 51’ Πέτερσεν, 120’ Σάλαϊ)\nΦοβερή και τρομερή η Αταλάντα – Τα γκολ σε Premier League, Serie A, Bundesliga, LaLiga\nPrevious Τα highlights κι η βαθμολογία της Euroleague\nNext Καραγκούνης: Η παρτίδα τάβλι που εξόργισε τον Ρεχάγκελ και το καλύτερο γκολ με τον Παναθηναϊκό (vid)


Μεγάλο Σάββατο: Η ταφή του Κυρίου και η πρώτη Ανάσταση – kozanipress\nΗ πρώτη Ανάσταση του ΚυρίουΤο πρωί του Μεγάλου Σαββάτου γιορτάζουμε «την θεόσωμον ταφήν» και «την εις άδου κάθοδον», δηλαδή την ταφή του Κυρίου και την κάθοδο Του στον Άδη, όπου κήρυξε σε όλους τους νεκρούς. Βέβαια, η ταφή έγινε τα απόγευμα της Μ. Παρασκευής, ωστόσο η Εκκλησία έκρινε ορθό να αφιερώσει ιδιαίτερη μέρα προς τιμήν και μελέτη του μυστηριώδους αυτού γεγονότος. Αποβραδίς έχουν αλλάξει όλα τα πένθιμα καλύμματα του ναού και έχει στολισθεί με κόκκινα, αναστάσιμα. Στα Ιεροσόλυμα, η τελετή της Αφής του Αγίου Φωτός και της Ανάστασης του Κυρίου, γίνονται το μεσημέρι του Μεγάλου Σαββάτου.\nΤο Μ. Σάββατο τα μεσάνυχταΣτην Ελλάδα η Θεία Λειτουργία της Αναστάσεως\nRelated Topics:Μεγάλο Σάββατο: Η ταφή του Κυρίου και η πρώτη Ανάσταση


Νεσέμπαρ - αρχαία πόλη μέσα στη θάλασσα - Τουρισμός\nΝεσέμπαρ - αρχαία πόλη μέσα στη θάλασσα\nδημοσίευση: 7/25/13 12:32 PM\nΣτο ζενίθ του καλοκαιριού η πόλη Νεσέμπαρ (Μεσημβρία) είναι γεμάτη τουρίστες. Ένα από τις πιο όμορφες παράκτιες πόλεις, παραδοσιακό παραθαλάσσιο θέρετρο με το δικό του πνεύμα, με χιλιετή ιστορία. Η "εισβολή" των τουριστών τον Ιούλιο και τον Αύγουστο μεταμορφώνει την Παλιά πόλη, δίνοντας μια γιορταστική ατμόσφαιρα στους στενούς δρόμους, γεμάτους πάγκους και καταστήματα για σουβενίρ. Το Νεσέμπαρ όμως δεν είναι μόνο θάλασσα, θαυμάσιες ακτές, ξενοδοχεία και χώροι διασκέδασης.\nΑλλά για να απολαύσετε την μοναδική γοητεία του Νεσέμπαρ θα πρέπει να γυρίσετε τις πλάτες σας στις πολυσύχναστες παραλίες, να απομακρυνθείτε από τα θορυβώδη εστιατόρια, και να κάνετε βόλτες στην Παλιά πόλη. Καλύτερο είναι να το κάνετα αυτό πρωί-πρωί ή αργά το βράδυ, όταν εδώ είναι πιο ήσυχα, χωρίς τους πολλούς τουρίστες, που χαλάνε την ήσυχη ατμόσφαιρα της πόλης στα σημεία αναψυχής. Η αρχαία πόλη Νεσέμπαρ όμως προσφέρει πολύ περισσότερα από ευχάριστο θερινό περίπατο. Τοποθετημένη σε μικρή χερσόνησο, που στο παρελθόν ήταν νησί, το αρχαίο τμήμα της πόλης συνδέεται την καινούργια πόλη με ένα στενό ισθμό με, και σε προκαλεί να ξεκινήσεις πραγματικό ταξίδι πίσω στο παρελθόν.\nΟ πιο περίεργος τουρίστας μένει έκπληκτος όταν καταλάβει πως βρέθηκε σε μια από τις παλαιοχριστιανικές μητροπόλεις της Ευρώπης.\nΤα αρχαιολογικά ευρήματα δείχνουν, ότι ακόμα το 6 αιώνα π.Χ. εδώ πάνω σε κάποτε θρακικό οικισμό ιδρύεται πόλη-κράτος, προστατευμένο από χόντρους τοίχους με δικό του αμφιθέατρο, με μερικούς ναούς και πρωτοποριακό για εκείνα τα χρόνια δίκτυο ύδρευσης.\nΑλλά η αληθινή ακμή της πόλης Νεσέμπαρ είναι κατά το Μεσαίωνα, μια περίοδο στη οποία χρονολογούνται οι περισσότερες εκκλησίες. Η πιο εμβληματική είναι της Αγιας Σοφίας γνωστή ως η παλαιά Μητρόπολη. Ο ναός είναι χτισμένος από πέτρα και τούβλα με εξαίσια ψηφιδωτά, που είναι θαυμάσια διατηρημένα και μέχρι σήμερα.\nΗ Γκαλκα Αντονοβα, ξεναγός στο μουσείο "Αρχαία Νεσέμπαρ" λέει τα εξής: "Είναι μια μικρή παράκτια πολιτειούλα, αλλά με πάνω από 3.000 χρόνια ιστορία και με πολλά ίχνη κατοίκισης που χρονολογούνται σε διάφορες ιστορικές εποχές. Ακριβώς λόγω των αρχιτεκτονικών και αρχαιολογικών αξιοθέατων η πόλη συμπεριλήφθηκε στον Κατάλογο της παγκόσμιας πολιτιστικής και ιστορικής κληρονομιάς της UNESCO. Αμέσως μετά την πύλη της πόλης βρίσκεται το αρχαιολογικό μουσείο, όπου παρουσιάζετζι η συλλογή "Το Νεσέμπαρ ανά τους αιώνες". Σε ξεχωριστές αίθουσες του μουσείου παρουσιάζεται η πόλη κατά των Θρακών, την περίοδο της Ρωμαϊκής και της Βυζαντινής Αυτοκρατορίας και του βουλγαρικού κράτους. Οι τουρίστες επισκέπτονται και την εκκλησία του Αγίου Στεφάνου για να δουν τις τοιχογραφίες από το 16-18 αιώνα. Στην εκκλησία του Χριστού Παντοκράτορα έχει έκθεση χαρτών από τη περίοδο από τον 4ο μέχρι το 19ο αιώνα".\nΗ σημερινή πόλη Νεσέμπαρ είναι από το 18–19 αιώνα με τη χαρακτηριστική για την περιοχή της Μαύρης θάλασσας αρχιτεκτονική. Ένα δίπλα στο άλλο κατά μήκος των στενών δρόμων τα παλιά σπίτια του Νεσέμπαρ κατοικούνται και μέχρι σήμερα. Μερικά μάλιστα αναπαλαιώθηκαν και μετατράπηκαν σε οικογενειακά ξενοδοχεία με θεά προς τη θάλασσα. Η χερσόνησος έχει μήκος 840 μέτρα και φάρδος όχι πάνω από 350 μέτρα. Η λάμψη των θαλασσινών κυμάτων είναι πίσω από κάθε γωνιά και στροφή του δρόμου , μια και εδώ τα πάντα είναι μικρό, ως μια μακέτα ή παραμυθένια πόλη. Αρχίζοντας από τις απομονωμένες πλατείες, όπου παρουσιάζουν την τέχνη τους καλλιτέχνες και μουσικοί, τα στενά δρομάκια και το λαβύρινθο καταστημάτων για σουβενίρ και φθάνοντας στα στενά κατάμεστα εστιατόρια και καφενεία. Η Παλαιά πόλη υπερηφανεύεται επίσης με τις γκαλερί και υπαίθριες σκηνές, στις οποίες όλο το καλοκαίρι δίνονται παραστάσεις. Η πόλη έχει δραστήρια πολιτιστική ζωή, με διάφορα φεστιβάλ, συναυλίες και φολκλορικές εκδηλώσεις.\nΗ νέα πόλη Νεσέμπαρ δεν είναι λιγότερο εντυπωσιακή. Εδώ ωστόσο, το ένα δίπλα στο άλλο χτίζονται ξενοδοχεία, επίσης από ταβέρνες μέχρι πολυτελέστατα εστιατόρια με διεθνές μενού. Η παραλία, που απλώνεται από το νότιο τμήμα της πόλης είναι με ψηλή άμμο, ενώ η θάλασσα είναι κρυστάλλινη.\nΑλλά το πιο όμορφο μέρος της νέας πόλης είναι η παραθαλάσσια αλέα, που οδηγεί στον ισθμό, που την συνδέει με την Παλαιά πόλη. Πολλοί είναι τουρίστες εδώ, απολαμβάνοντας το βράδυ τις θαμάσεις θέες προς τη θάλασσα και το ιστορικό τμήμα της πόλης. Η δραστήρια τουριστική σεζόν είναι τον Ιούλιο και τον Αύγουστο, όταν το Νεσέμπαρ και η το κοντινό θέρετρο "Σλάντσεβ μπριάγκ" (Ηλιόλουστη ακτή) είναι γεμάτοι παραθεριστές. Το υπόλοιπο χρόνο η πόλη είναι ήσυχη, και μόνο η κραυγή των γλάρων σπάζουν την σιωπή που την αγκαλιάζει. Τότε ο άνθρωπος με την ησυχία του μπορεί να γνωρίσει από κοντά την ομορφιά της μικρής πόλης, σημαδεμένη από την χιλιετή ιστορία της.


Ερώτηση Βουλευτών ΣΥΡΙΖΑ: Επαναφορά Εκπαιδευτικών Αδειών | ΣΥΡΙΖΑ Συνασπισμός Ριζοσπαστικής Αριστεράς\nΔυνάμει του Ν. 4210/2013 ( ΦΕΚ Α 254/21.11.2013) και σύμφωνα με το Άρθρο 4 με τίτλο «Εκπαιδευτικές άδειες», η παρ. 14 του άρθρου ένατου του ν. 4057/2012 αντικαταστάθηκε ως ακολούθως:\n«Δεν χορηγούνται άδειες και παρατάσεις αδειών υπηρεσιακής εκπαίδευσης του άρθρου 58 του ν. 3528/ 2007 και του άρθρου 65 του ν. 3584/2007 για τη συμμετοχή του υπαλλήλου σε προγράμματα ή κύκλους μεταπτυχιακής εκπαίδευσης μέχρι τις 31.12.2014. Η διάταξη του προηγούμενου εδαφίου δεν θίγει την ισχύ αδειών υπηρεσιακής εκπαίδευσης που έχουν χορηγηθεί έως την έναρξη ισχύος του παρόντος νόμου σύμφωνα με τις ανωτέρω διατάξεις.»\nΕπειδή μέχρι σήμερα δεν διευκρινίζεται αν μετά την 31ην Δεκεμβρίου 2014 επαναφέρονται οι άδειες υπηρεσιακής εκπαίδευσης.\nΕπειδή η υπηρεσιακή εκπαίδευση αποτελεί δικαίωμα των υπαλλήλων.\nΕπειδή η μόρφωση δεν μπορεί να θεωρείται ποτέ ολοκληρωμένη, δεν αποτελεί μία στατική κατάσταση, αλλά μία δυναμική, συνεχώς σε ανάπτυξη και εξέλιξη, ως εκ τούτου θα πρέπει να δίνεται η δυνατότητα υπηρεσιακής εκπαίδευσης δίχως εμπόδια.\nΕπειδή η συμμετοχή σε προγράμματα ή κύκλους μεταπτυχιακής εκπαίδευσης έχει ως αποτέλεσμα την απόκτηση ειδικών γνώσεων που είναι απαραίτητες για την άσκηση των καθηκόντων των υπαλλήλων, συνεπώς θα πρέπει να διευκολυνθεί με κάθε τρόπο.\nΠροτίθεται να προβεί σε διευκρινίσεις αν και εφόσον μετά την 31ην Δεκεμβρίου 2014 επαναφέρονται οι άδειες υπηρεσιακής εκπαίδευσης;


Αρχική ΜΟΥΣΙΚΗΔΙΣΚΟΚΡΙΤΙΚΕΣBe΄lakor - Coherence - Κριτική\nΑναθέτοντάς μου την κριτική του νέου δίσκου των Be’lakor, άνοιξαν οι πύλες για να γνωρίσω ένα συγκρότημα που μέχρι πρότινος του είχα δώσει ελάχιστη σημασία. Αυτό έχει τα θετικά και τα αρνητικά του. Εκτίμησα την προσπάθεια που κατέβαλαν στο “Coherence”, το νέο δισκογραφικό ψυχρό πόνημα της μπάντας από την land down under (Αυστραλία). Την ίδια στιγμή ανακάλυψα το παρελθόν τους, δηλαδή τα “Stone Reach” και το επόμενο με τίτλο “Of breath and bone”. Η σύγκριση του παρελθόντος με το παρόν είναι άμεση και στιγμιαία. Δεν κρύβω πως ένας fan τον Be’lakor θα κάνει ακριβώς το ίδιο και φοβάμαι πως το “Coherence” μόνο πόντους χάνει από τούτη την κίνηση.\nΣυνεπείς στο ιδιαίτερο timeline τους οι Αυστραλοί έφεραν στο φως τον 5ο τους δίσκο ακριβώς μια 5ετία μετά το αμφιλεγόμενο “Vessels” που φαίνεται να έκανε την αρχή στις «ούτε κρύο, ούτε ζέστη» κυκλοφορίες τους. Μην παρεξηγούμαι, το πρόσημο παραμένει θετικό αλλά δεν νιώθεις το ηλεκτροσόκ που θα σε διαπεράσει με το 2ο και 3ο τους δίσκο. Το “Coherence” είναι βγαλμένο από το εγχειρίδιο του πώς να γράψεις το ιδανικό άλμπουμ του νέου μελωδικού Death Metal ρεύματος.\nΟ ακραίος χώρος και συγκεκριμένα το Death Metal, αφού κυριάρχησε στα 90’s, απέδειξε την ποικιλομορφία του με ένα μεγάλο αριθμό ενδιαφερόντων ηχητικών παραλλαγών που το κράτησαν ζωντανό τα δύσκολα χρόνια. Μια τέτοια ηχητική διασταύρωση είναι όταν ο σκανδιναβικός μελωδικός ήχος εξέπνευσε τον παγωμένο άνεμό του στα ατμοσφαιρικά ηχοτοπία του post-metal. Οι Φινλανδοί Insomnium είναι ένα σεβαστό, ίσως το πιο περήφανο παράδειγμα. Οι Be’lakor τιμούν και με το παραπάνω τον ήχο που επέλεξαν να λατρέψουν όπως στα προηγούμενα έτσι και στο “Coherence” των μοχθηρών φόβων και παγετών.\nΟ ακροατής θα εντυπωσιαστεί για μια ακόμα φορά με το πάντρεμα των Opeth με τους Insomnium και τον γεμάτο ήχο που παρέδωσε ο Jens Bogren (Amorphis, Katatonia, Kreator) στην τελική μίξη. Είναι ανώτερος του “Vessels” με το πιο επίπεδο ηχητικό αποτέλεσμα. Επακόλουθό του ο τελευταίος δίσκος των Be’lakor να «εξυμνεί» ακόμα περισσότερο την κιθαριστική δουλειά που έχει γίνει και θα τολμήσω να πω πως συνειδητά ή ασυνείδητα κλέβει την παράσταση από τα φωνητικά. Το δίδυμο George Kosmas, Shaun Sykes κάνει στον ακροατή μια επίδειξη του οπλοστάσιού τους από riffs και κιθαριστικές μελωδίες. Το “Valence” είναι ένα τέτοιο παράδειγμα και όπως επιβεβαιώνουν και οι ίδιοι, φέρνει στοιχεία από τις προηγούμενες δουλειές.\nΟι κιθάρες φτιάχνουν την ατμόσφαιρα και είναι ο κύριος καταλύτης της μελωδίας των Be’lakor. Το τελικό αποτέλεσμα μπορείς να το αποκαλέσεις και προοδευτικό (progressive) με τους τύπους από τη γη των καγκουρώ να αποφεύγουν να σε ζαλίσουν με άκαιρες φιοριτούρες και φανταχτερές ενέργειες. Τα νέα στοιχεία που τους βγάζουν λίγο από τα ασφαλή νερά τους όπως τα blast beat που κατά την άποψή μου έπρεπε να τα βρίσκεις σε περισσότερα σημεία, είναι στις θετικές εκπλήξεις.\nΚάτι λείπει όμως για να απογειώσει την ολόφρεσκη δουλειά της αυστραλιανής πεντάδας που έχουν υιοθετήσει το όνομα ενός Daemon Prince από τη γνωστή σειρά επιτραπέζιων παιχνιδιών Warhammer. Δυσκολεύομαι να ξεκαθαρίσω τι τελικά λείπει αλλά είμαι απόλυτα συνειδητοποιημένος πως τα 5 χρόνια προεργασίας δε δικαιολογούνται για την τελική προσπάθεια που φέρει το όνομα “Coherence”. «Ο δίσκος μας ώθησε από πολλές πλευρές. Βάλαμε έντονη δουλειά σε αυτό» υποστηρίζουν από την άλλη τα μέλη των Be’lakor. Μια δήλωση που με βάζει με τη σειρά της σε σκέψεις μήπως βρίσκονται σε κάποια συνθετική καμπή.\nΣυνοψίζοντας δεν πιστεύω στο ελάχιστο πως οι fans της μπάντας και του ήχου δε θα ικανοποιηθούν. Σαγόνια όμως δε θα πέσουν, ούτε όμως δίνονται και αφορμές περί αναμασήματος. Περιγράφεται σαν μουσική σύνοψη του παρελθόντος τους χωρίς να σημαίνει πως οι γραμμές δεν είναι λεπτές και πολύ εύκολα κινδυνεύεις να πατήσεις στην απέναντι μεριά της λούπας και της επανάληψης. Αν θέλεις να κάνεις μια πρώτη γνωριμία με τους Be’lakor ξεκίνα πρώτα από την έμπνευση που είχαν το 2009 και το 2012. Παρόλα αυτά το αυστραλέζικο σχήμα αφήνει πολλές υποσχέσεις και εύχομαι να μην συνεχίσει να τηρεί τη χρονολογική του συνήθεια και να μας φέρει καινούργια δουλειά σε έξι χρόνια!\nBand Links: Be'lakor | Facebook | Instagram | Twitter | Spotify | YouTube\nTAGS Μουσική Κριτικές Be΄lakor Coherence Napalm Records Death Metal


Τοπικά Νέα - Δευτέρα 20 Μαΐου 2019\nΘεατρική-stand up παράσταση Βαλίτσα και Παύλα με τον Γιάννη Σερβετά\n«Είναι μια θεατρική-stand up παράσταση που εξηγεί διαμέσου της παντόφλας της Ελληνίδας μάνας στο πως φτάσαμε εδώ και στο τέλος δίνει χαμογελαστά το νόημα της ζωής.\nΖωντανά οι Scorpions αλλού. Στο πιάνο ο Γιώργος Τζιαφέττας».\nΥπέροχο κείμενο… υπέροχη σκηνοθεσία… ακόμα πιο υπέροχη ερμηνεία. Η μαγεία του stand up έχει να κάνει - πρωταρχικά - με εκείνον που βρίσκεται μόνος του πάνω στη σκηνή. Ο κωμικός έχει το καρπούζι, το μαχαίρι, το κοινό απέναντί του και τη δαμόκλειο σπάθη της σιωπής. «Λες να μην γελάσουν; Λες να μην περάσει το αστείο αυτό ή το άλλο; Λες να είναι ο κόσμος ξενερουά και τσάμπα παιδεύομαι τόσες ώρες εγώ»; Ξέρετε πως είναι αυτά. Θα πάτε, θα καθίσετε, θα παραγγείλετε, θα περιμένετε και… Και θα μουρλαθείτε από το γέλιο!\nΓια την εγγραφή των μαθητών στην Α΄ Γυμνασίου του Μουσικού Σχολείου Δράμας για το σχολικό έτος 2019- 2020, οι γονείς ή κηδεμόνες των μαθητών που επιθυμούν να συμμετάσχουν στη διαδικασία επιλογής οφείλουν να υποβάλουν ΑΙΤΗΣΗ στο Μουσικό Σχολείο Δράμας μέχρι τις 31 Μαΐου 2019, από τις 08:30 έως τις 14:00. Οι γονείς ή κηδεμόνες των υποψηφίων μαθητών, μαζί με την αίτηση στο Μουσικό Σχολείο της περιοχής τους, οφείλουν να προσκομίσουν λογαριασμό ΔΕΚΟ ή άλλο αξιόπιστο αποδεικτικό στοιχείο στο όνομά τους, από το οποίο προκύπτει η διεύθυνση μονίμου κατοικίας τους. Η διαδικασία επιλογής, η οποία είναι υποχρεωτική για όλους τους υποψηφίους, θα πραγματοποιηθεί από 19 - 24 Ιουνίου 2019 στο Μουσικό Σχολείο Δράμας, από επιτροπή εκπαιδευτικών που δεν ανήκει στο προσωπικό του Μουσικού Σχολείου Δράμας και η οποία ορίζεται από το Υπουργείο Παιδείας. Η επιτροπή ανιχνεύει τις μουσικές δυνατότητες κάθε μαθητή. Δεν είναι απαραίτητο ο υποψήφιος να γνωρίζει μουσική.\n42ο Φεστιβάλ Ελληνικών Ταινιών Μικρού Μήκους Δράμας Drama Pitching Lab 2019\n42o Φεστιβάλ Ελληνικών Ταινιών Μικρού Μήκους Δράμας 15-21 Σεπτεμβρίου 2019\nDrama Pitching Lab 2019- Υπενθύμιση για τη συμμετοχή στο Ελληνικό διαγωνιστικό Τμήμα\nDrama Pitching Lab 2019 -Για να κάνετε την ιδέα σας ταινία.\nΑίτηση Συμμετοχής-42ου Εθνικού Φεστιβάλ Ταινιών Μικρού\nΔράμα: Αγίας Βαρβάρας 9 66131 Δράμα Τηλ:25210 47575\nΠόλη +Ζωή: Άλλη μια χαμένη ευκαιρία για τη Δράμα μας\nΤη Δράμα της Προοπτικής, των Διεκδικήσεων, της Αλληλεγγύης, της Καινοτομίας, και της Δημιουργίας νέων Θέσεων Εργασίας.\n25η Ιανουαρίου η αποφράδα ημέρα για τη Μακεδονία Το άρθρο αυτό γράφτηκε στις 25 Ιανουαρίου 2019\nΣήμερα, Παρασκευή 25 Ιανουαρίου 2019, υπερψηφίστηκε με 153 ψήφους η κατάπτυστη Συμφωνία των Πρεσπών στην ελληνική Βουλή. Με αυτή τη Συμφωνία η Ελλάς παρέδωσε επίσημα το ιερό όνομα της Μακεδονίας στο γειτονικό σλαβικό κρατίδιο των Σκοπίων. Οι συνέπειες της πράξης αυτής θα φανούν στο μέλλον και θα είναι οδυνηρές για την χώρα μας.\nΑπό την υπογραφή της Συμφωνίας των Πρεσπών μέχρι την επικύρωσή της από την ελληνική Βουλή, μεσολάβησαν 222 ημέρες. Μέσα σε αυτό το χρονικό διάστημα αναδείχθηκε ο αγώνας μεγάλου πλήθους Ελλήνων πολιτών οι οποίοι βγήκαν μπροστά και κατέβαλαν τα μέγιστα προκειμένου να μην τελεσφορήσει η προσπάθεια παράδοσης του ονόματος της Μακεδονίας. Μάταια; Ασφαλώς όχι. Κανένας αγώνας δεν είναι μάταιος. Είναι σημαντικό και μόνον που σηκωθήκαμε από τους καναπέδες μας και αγωνιστήκαμε για την πατρίδα. Η επόμενη ημέρα πρέπει να μας βρει πάλι όλους ενωμένους γιατί ο πραγματικός αγώνας τώρα ξεκινάει. Τώρα πρέπει να αντιδράσουμε ακόμα πιο δυναμικά. Να περάσουμε στην αντεπίθεση! Οι πολιτικές που μας οδήγησαν σε αυτόν τον εθνικό αυτοχειριασμό πρέπει να ανατραπούν.


Παιδοορθοπαιδικές Παθήσεις, Χαλκίδα | Ελένη Ταμπουρατζή\nΠρόκειται για ενδοαρθρικές ή εξωαρθρικές βλάβες στον αναπτυσσόμενο σκελετό και σχετίζονται με την υπερχρήση και επαναλαμβανόμενη ίδια κίνηση σε μια αρθρική επιφάνεια ή στην αυξητική πλάκα, πλησίον της οποίας καταφύεται ο τένοντας. Αντιμετωπίζονται κατά κύριο λόγο συντηρητικά, ενώ σε κάποιες περιπτώσεις ενδαρθρικής βλάβης απαιτείται χειρουργική παρέμβαση.\nΠαθήσεις σπονδυλικής στήλης - κύφωση - σκολίωση\nΠρόκειται για τις πιο συχνά προληπτικά εξεταζόμενες παθήσεις. Το screening test είναι επιβεβλημένο σε αυτές τις παθήσεις γιατί η συντηρητική αντιμετώπιση απλά με κηδεμόνα είναι to goldstadard όταν η παραμόρφωση εντοπίζεται στα αρχικά στάδια. Όταν το πρόβλημα έχει παρέλθει των επιτρεπτών ορίων χρειάζεται χειρουργική αντιμετώπιση.\nΠαθήσεις άκρων - πλατυποδία - ραιβοϊπποποδία - ραιβομετατάρσιο - βάδιση στα δάκτυλα\nΟι περισσότερες βαριές παθολογικές καταστάσεις διαγιγνώσκονται ήδη από τη στιγμή της γέννησης ενός παιδιού και αντιμετωπίζονται από πολύ νωρίς από τη νεογνική ακόμα ηλικία. Σε νηπιακή ηλικία ίσως εντοπίζονται από τους γονείς κάποιες παραλλαγές οι οποίες αναλόγως χρήζουν ή όχι περαιτέρω διερεύνησης κυρίως στο βαθμό που προκαλούν δυσκολία στην καθημερινότητα ενός παιδιού.\nΠαθήσεις ισχίων - δυσπλασία ισχίου - επιφυσιολίσθηση - υμενίτιδα\nΗ δυσπλασία αποτελεί ένα προ στάδιο του εξαρθρήματος του ισχίου και απαρχή πρώιμης καταστροφής της άρθρωσης του ισχίου δηλαδή αρθρίτιδος. Το χειρουργείο σε έναν νέο άνθρωπο μπορεί και πρέπει να αποφευχθεί με την έγκαιρη διάγνωση της όχι και τόσο σπάνιας τελικά πάθησης του ισχίου.\nΗ επιφυσιολίσθηση αποτελεί κάταγμα στο σημείο του ισχίου όπου αυξάνει το οστό, με συνέπεια επίσης την καταστροφή της ανάπτυξης του οστού, βράχυνση του μέλους.\nΗ υμενίτιδα είναι η πιο συχνή αλλά και η πιο αθώα κλινική οντότητα ,αφορά σε μια ενδιάμεση ηλικία παιδιών από τις δυο προηγούμενες παθήσεις και σχετίζεται με μια αντιδραστική συλλογή υγρού σε μια άρθρωση κατά κύριο λόγο αυτή του ισχίου. Η περίπτωση αυτή χρειάζεται παρακολούθηση γιατί πιθανώς να υποκρύπτονται κάποια αίτια όχι τόσο αθώα για την ιδιά την άρθρωση.\nΑποτελεί συχνότατο πρόβλημα ιδίως στα παιδιά και ιδίως στο χώρο του σπιτιού, αλλά και στη διάρκεια αθλημάτων πλέον. Η ιδιαιτερότητα των καταγμάτων στα παιδιά είναι ότι ένα μεγάλο μέρος τους αντιμετωπίζεται συντηρητικά με πολύ καλή έκβαση, ένας σημαντικός αριθμός όμως χρήζει αντιμετώπισης υπό συνθήκες γενικής αναισθησίας για την απόλυτα ορθή αντιμετώπιση. Αυτό είναι κάτι που δημιουργεί απορία και ανησυχία στους γονείς, οφείλουμε όμως να εξηγούμε κάθε φορά ποιος είναι ο στόχος μας και γιατί ένα φαινομενικά απλο κάταγμα πρέπει να αντιμετωπίζεται στο χειρουργείο.


Η τοξική κληρονομιά - ΤΑ ΝΕΑ\ntanea.gr > Απόψεις > Η τοξική κληρονομιά\nΗ τοξική κληρονομιά\n12 Δεκεμβρίου 2014 | 17:06\nΕβδομήντα ακριβώς χρόνια μετά τον Δεκέμβρη του '44 η συζήτηση για το τρομακτικό αυτό κεφάλαιο της Ιστορίας μας αναζωπυρώθηκε, όπως είθισται στις στρογγυλές επετείους. Ωστόσο, κρίσιμα ερωτήματα θα μείνουν πάλι χωρίς οριστική απάντηση. Ηθελε το ΕΑΜ/ΚΚΕ την ένοπλη σύγκρουση ή εξωθήθηκε σε αυτή; Και τι επιδίωκε όταν την ξεκίνησε: τη βίαιη κατάκτηση της εξουσίας ή την άσκηση πίεσης για διαπραγματεύσεις υπό όρους ευνοϊκότερους για το ίδιο;\nΕνώ τα ερωτήματα αυτά έχουν κυρίως ιστορική σημασία, ένα άλλο στοιχείο εκείνης της σύρραξης είναι πιο ανησυχητικό, γιατί λειτουργεί συνεχώς από τότε, με αυξομειούμενη ένταση. Διαβάζοντας αυτές τις ημέρες το εξαιρετικό βιβλίο του Μενέλαου Χαραλαμπίδη «Δεκεμβριανά 1944», ξανακοιτάζοντας παράλληλα τις ημερολογιακές εγγραφές του Γιώργου Θεοτοκά από την τελευταία φάση της Κατοχής ώς τον Ιανουάριο του 1945, είδα αποτυπωμένη με ανατριχιαστική ευκρίνεια τη ραγδαία κλιμάκωση των εμφυλιοπολεμικών αισθημάτων και τη μεταλλαγή τους από πολιτική εχθρότητα σε γυμνό ταξικό μίσος.\nΑυτό είναι κάτι που δεν συνέβη σε τέτοια κλίμακα σε καμία άλλη απελευθερωμένη χώρα της Ευρώπης και πάντως δεν επαναλήφθηκε ποτέ και πουθενά αλλού μετά τον πόλεμο. Στην Ελλάδα, αντίθετα, άφησε μια ζοφερή παρακαταθήκη, που ιδιαίτερα τα τελευταία χρόνια αναδύεται πάλι στην πολιτική και κοινωνική ζωή. Με υπαιτιότητα όλων των πλευρών. Αλλά προπαντός μίας.\nΗ οποία δεν είναι εντέλει ο ΣΥΡΙΖΑ και, γενικά, η Αριστερά. Οσο δικαιολογημένη και αν είναι η κριτική που ασκείται στο κόμμα της αξιωματικής αντιπολίτευσης για τον ανεύθυνο λαϊκισμό και την εμπρηστική ρητορική του, η κύρια πηγή της έντασης βρίσκεται στην απέναντι όχθη. Είναι η συμπεριφορά της ελληνικής άρχουσας τάξης και του πολιτικού προσωπικού που την υπηρετεί.\nΣχεδόν όλες οι αστικές δημοκρατίες της Ευρώπης πέτυχαν μετά τον πόλεμο να αμβλύνουν τις ταξικές αντιθέσεις χάρη σε ένα νέο κοινωνικό συμβόλαιο, που έκανε ουσιώδεις παραχωρήσεις στα ασθενέστερα στρώματα. Στην Ελλάδα, αυτό επιχειρήθηκε πολύ καθυστερημένα, σπασμωδικά, στρεβλά και γι' αυτό με θνησιγενή αποτελέσματα. Η άρχουσα τάξη εδώ εξακολούθησε να συμπεριφέρεται σαν ξένο σώμα, παρασιτώντας το κράτος και αρνούμενη να επωμιστεί έστω ένα μέρος από τα κοινωνικά βάρη που της αναλογούν. Το αίσθημα της αδικίας έμεινε βαθιά ριζωμένο στα κατώτερα και τα μεσαία στρώματα, οδηγώντας με τη σειρά του σε υπερβολές και άφρονες ή δόλιες μεθόδους αναπλήρωσης.\nΗ ελληνική άρχουσα τάξη είναι σήμερα σχεδόν εξίσου αποξενωμένη από τον λαό όσο ήταν το 1944. Τότε σώθηκε μόνο χάρη στα όπλα των Αγγλων. Αργότερα εναπόθεσε την επιβίωσή της στον Στρατό και το παλάτι. Μετά τη Μεταπολίτευση διέβρωσε ταχύτατα τα κόμματα εξουσίας, που έχασαν την πολιτική αυτονομία τους και έγιναν πειθήνια όργανά της. Η κρίση, για την οποία έχει η ίδια τεράστια ευθύνη, ανέδειξε για άλλη μια φορά την ανάλγητη και αντιπατριωτική στάση της, με τη χρησιμοποίηση του πολιτικού βραχίονά της για να επαυξήσει τα προνόμιά της και να μετακυλίσει τα βάρη της δημοσιονομικής προσαρμογής στους ασθενέστερους.\nΤώρα, με συρρικνωμένα και ανυπόληπτα τα αυτοκαταστροφικά κόμματα που την υπηρέτησαν, φαίνεται πως στρέφεται αλλού για να διατηρήσει την ακινησία της και να συνεχίσει την αφαίμαξη του ξενιστή της: στον εναγκαλισμό του ΣΥΡΙΖΑ, ενδεχομένως και στην αποδέσμευση από ένα ευρωπαϊκό πλαίσιο που πλέον της είναι ενοχλητικό. Αλλά το ταξικό μίσος που έχει σπείρει φουντώνει ολοένα. Και, το χειρότερο, είναι τώρα πολιτικά τυφλό.\nΚούρτοβικ Δημοσθένης 12 Δεκεμβρίου 2014 | 17:06\nΠροσοχή : Μεγάλη απάτη στις ενοικιάσεις κατοικιών


Ένας σύγχρονος έλληνας διανοητής λέει … την αλήθεια! ~ apneagr\nΤο δίλημμα: Μια ενοχλητική αλήθεια ή ένα καθησυχαστικό ψέμα;\nΠολλές φορές έχουμε αναρωτηθεί, όλοι μας, τι έχουν απογίνει οι άνθρωποι του πνεύματος στον τόπο μας; Γιατί αυτή η «άκρα του τάφου σιωπή»; Έχουν μήπως αφομοιωθεί από το Σύστημα και έχουν λουφάξει στα λαγούμια της ιδιοτέλειας ή μήπως τελικά έχουν τελείως εκλείψει;\nΤην απάντηση έρχεται να δώσει για μια ακόμη φορά ο...Χρήστος Γιανναράς… Ίσως ένας από τους ποιο τολμηρούς αυτής της «συνομοταξίας». Ένας από τους ανθρώπους του πνεύματος που δεν διστάζει να εκφέρει γνώμη, έστω και αν δυσαρεστήσει κάποιους από αυτούς που διαχειρίζονται τους κρουνούς του κεφαλαίου, τους σύγχρονους «τσιφλικάδες», «κομιτατζήδες». Γι αυτό τον χαρακτηρίζω «τολμηρό»… Κάποιοι άλλοι, που έχουν σίγουρα ανάλογη αντίληψη και ικανότητα αξιολόγησης, σαν τον Γιανναρά, φαίνεται να έχουν διαλέξει την …ασφαλή οδό της σιωπής. Δεν ξέρω όμως πως τα βγάζουν πέρα με τη συνείδησή τους. Αν κοιμούνται δηλαδή ήσυχα τα βράδια…\nΑν και την πρόσφατη παρέμβαση του διάλεξε ο Χρήστος Γιανναράς να την κάνει πάλι μέσα από το συστημικό συγκρότημα Αλαφούζου (Καθημερινή), εντούτοις το διαδίκτυο είναι αυτό που την αναδεικνύει.\nστις 4/08/2011 08:01:00 μ.μ.\nΕτικέτες αλήθεια, ανικανότητα, αντίληψη, πνευματική, Πολιτικό Σύστημα, συνεργασία, σύστημα, ψέμα\nΔεν αξίζει του σεβασμού μας ο κύριος αυτός οχι για την άποψή την οπορτουνιστική μόνον αλλά γιατί είναι μέσα σε όλα. Εκδίδεται από το ανθελληνικό συγκρότημα Αλαφούζου και ταυτόγχρονα εξαγγέλει μαζύ με τον Μίκυ την αντιστασιακή κίνηση με τις "σπίθες" που θα γίνουν φωτιά να φέρουν τη λευτεριά. Ολο το πρόβλημά μας συνοψίζεται κάλλιστα στην προδοτική λειτουργία των ηγεσιών μας σε όλους τους τομείς πέρα από την πολιτική. Το αν θα εξευρωπαϊστούμε ή θα αναδείξουμε τις δικές μας αρετές περισσότερο είναι ψευτοδίλημμα ανάλογο με το αριστεροδεξιό που προβάλουν υποκριτικα οι οπορτουνιστές εξουσιαστές μας. Λόγω της δικής τους ανικανότητας, της αήθιας και της απληστίας εξίσου είμαστε καταδικασμένοι σε χούντες και εμφύλιους κάθε τόσο...


Με τις παλιές αντικειμενικές αξίες οι φόροι μεταβίβασης και τα τεκμήρια! - Verianet\n13 Ιουν 2018 08:26\nΜε τις παλιές αντικειμενικές θα πραγματοποιούνται στους επόμενους έξι μήνες οι μεταβιβάσεις ακινήτων, καθώς οι νέες τιμές που ανακοινώθηκαν χθες ισχύουν μόνο για τον υπολογισμό του ΕΝΦΙΑ.\nΑυτό διευκρινίζει η απόφαση της υφυπουργού Οικονομικών Αικατερίνης Παπανάτσιου που δημοσιεύθηκε χθες το βράδυ στο ΦΕΚ και ορίζει τον χρόνο εφαρμογής των νέων τιμών στους 20 φόρους και τέλη που βαρύνουν τα ακίνητα.\nΕιδικότερα προβλέπει ότι η απόφαση που καθορίζει τις νέες τιμές των ακινήτων ισχύει από την 1-1-2019. Η επίμαχη φράση (τελευταία παράγραφος της πολυσέλιδης απόφασης) αναφέρει συγκεκριμένα: «Η ισχύς της παρούσας απόφασης ξεκινά από την 1η Ιανουαρίου 2019. Η απόφαση αυτή να δημοσιευθεί στην Εφημερίδα της Κυβερνήσεως».\nΩστόσο στην τροπολογία που κατατέθηκε στη Βουλή, λίγο μετά τη δημοσίευση στο ΦΕΚ, ορίζεται ότι οι νέες τιμές θα εφαρμοστούν για τον υπολογισμό του ΕΝΦΙΑ του 2018.\nΔηλαδή, από τους 20 φόρους και τέλη που επηρεάζουν οι αντικειμενικές αξίες, μόνο για τον ΕΝΦΙΑ θα εφαρμοστούν φέτος, ενώ για τους υπόλοιπους 19 φόρους θα ισχύουν από την 1-1-2019.\nΚάποιοι θα βιαστούν, άλλοι θα περιμένουν\nΑυτό σημαίνει ότι οι φόροι μεταβίβασης των ακινήτων, επί συναλλαγών που θα πραγματοποιηθούν μέχρι και την 31η Δεκεμβρίου 2018, θα γίνουν με τις παλιές τιμές. Είναι ίσως η πρώτη φορά που οι ενδιαφερόμενοι πωλητές και αγοραστές ακινήτων και γενικά η κτηματαγορά, που γνωρίζει σε ποιες τιμές θα μεταβιβάσει τα ακίνητα, τόσο στο τρέχον εξάμηνο (παλιές τιμές) όσο και μετά την 1η Ιανουαρίου 2019, που θα ισχύσουν οι νέες τιμές.\nΠρακτικά αυτό τους λύνει τα χέρια αφού γνωρίζουν ήδη τις τιμές προ και μετά της αναπροσαρμογής. Ειδικότερα:\nΣτις 3.792 ζώνες όπου οι τιμές αυξάνονται από την 1η Ιανουαρίου 2019, αν πρόκειται να προβούν σε αγορά ή πώληση ακινήτου, συμφέρει η ολοκλήρωση της διαδικασίας μέχρι την 31η Δεκεμβρίου, ώστε να προλάβουν τις νέες τιμές και την αύξηση του φόρου μεταβίβασης.\nΣτις 2.122 ζώνες όπου οι τιμές θα μειωθούν από την 1-1-2019, συμφέρει η αναβολής της όποιας δικαιοπραξίας επί ακινήτων, ώστε αυτή να γίνει από το 2019 με βάση τις νέες τιμές, που θα είναι μειωμένες, και άρα μειωμένος και ο φόρος μεταβίβασης.\nΣτις 4.302 ζώνες, όπου οι τιμές παρέμειναν αμετάβλητες, δεν υπάρχει κανένα πρόβλημα ως προς την επιλογή του χρόνου διενέργειας της συναλλαγής.\nΑναβολή ενός έτους για τα τεκμήρια\nΑναβολή επέρχεται και στην επίδραση των τεκμηρίων. Σημειώνεται ότι οι αντικειμενικές αξίες επηρεάζουν την αντικειμενική δαπάνη διαβίωσης των φορολογουμένων, καθώς η αξίας των κατοικιών υπολογίζεται με συντελεστές επί της ισχυουσών τιμών.\nΚαθώς οι νέες τιμές εφορίας των ακινήτων θα τεθούν σε ισχύ από την 1-1-2019, θα εφαρμοστούν για τον υπολογισμό των τεκμηρίων των ακινήτων του έτους 2019, για τα οποία ο φορολογούμενος θα υποβάλλει δήλωση το 2020.\nΔηλαδή για το τεκμήριο της χρήσης 2018 (θα φορολογηθεί το 2019) δεν αλλάζει τίποτα. Στο πλαίσιο αυτό, δεν αυξάνονται από φέτος τα τεκμήρια για όσους έχουν ακίνητα σε περιοχές που καταγράφηκαν ανατιμήσεις και αντίστοιχα, δεν μειώνονται από φέτος τα τεκμήρια για όσους έχουν ακίνητα σε περιοχές όπου μειώθηκαν οι τιμές.


Tα πάνω-κάτω στην υπόθεση ρατσισμού σε σχολείο της... - Star.gr\nΕΛΛΑΔΑ Δευτέρα, 26 Σεπτεμβρίου 2016, 19:10\nAποκάλυψε στο star.gr ότι της επιτέθηκαν επειδή υπερασπιζόταν τους πρόσφυγες\nΜια εντελώς διαφορετική τροπή παίρνει η υπόθεση της απόφασης των γονέων και κηδεμόνων του 1ου και του 5ου δημοτικού σχολείου Αλεξάνδρειας στην Ημαθία, να μη γίνει δεχτή η φοίτηση προσφυγόπουλων.\nΗ έκτακτη γενική συνέλευση πραγματοποιήθηκε την Παρασκευή. Σε αυτήν, σχεδόν όλοι οι γονείς, εκτός από πέντε, ήταν κατά της προσέλευσης στο σχολείο παιδιών προσφύγων.\nΤότε, η πρόεδρος του Συλλόγου Γονέων και Κηδεμόνων, Βάνα Μπρουσκέλη-Δημητριάδου μιλώντας σε τοπικά sites έκανε λόγο για «ομόφωνη απόφαση για καθαρό όχι, χωρίς προϋποθέσεις».\nΑκολούθησαν πάρα πολλά σχόλια στα social media, στα οποία μιλούν για ρατσιστική δήλωση της κυρίας Μπρουσκέλη.\nΗ ίδια, μιλώντας στο star.gr, βάζει τα πράγματα στη θέση τους, τονίζοντας πως όχι μόνο διαφωνούσε και διαφωνεί με την απόφαση αυτή των γονιών, αλλά λόγω του ότι προσπαθούσε να τους μεταπείσει, πολλοί της επιτέθηκαν λεκτικά το βράδυ της Παρασκευής. «Θεώρησαν ότι επειδή μιλούσα με καλά λόγια για τους πρόσφυγες, ήθελα να τους φέρω και στο σχολείο… Έτσι μου έλεγαν. Eκείνο το βράδυ, κινδύνεψα και εγώ και ο σύζυγός μου. Είμαι πολύ στεναχωρημένη με την διάσταση που πήρε όλο το ζήτημα».\n«Η απόφαση της συντριπτικής, δυστυχώς, πλειοψηφίας των γονέων που παραβρέθηκαν είναι να μην επιτραπεί να φοιτήσουν τα προσφυγόπουλα που φιλοξενεί η πόλη μας στο σχολικά συγκρότημα του 1ου δημοτικού σχολείου. Μια απόφαση που αν μη τι άλλο δεν εκφράζει τα δημοκρατικά αισθήματα που με διακατέχουν τόσο ως πολίτη αυτού του τόπου όσο και ως γιατρό που έχω ορκιστεί να προσφέρω τις υπηρεσίες μου στους συνανθρώπους μου.\nΔεν θέλω να αναφερθώ στις συνθήκες της γενικής συνέλευσης αναλυτικά αλλά πρέπει να επισημάνω ότι αυτή διεξήχθη κάτω από απειλές εναντίον μου και όσων ελαχίστων υποστηρίξαμε το αυτονόητο δικαίωμα να φοιτήσουν τα προσφυγόπουλα κάτω από τις διαδικασίες που το αρμόδιο υπουργείο έχει εκπονήσει. Απειλές και ύβρεις εναντίον μου διότι ορισμένοι είχαν αποφασίσει να μην κάνουν συζήτηση και να ζητήσουν να ενημερωθούν, αλλά προσήλθαν στο σχολείο για να προπηλακίσουν», σημειώνει.\nΜάλιστα όπως αποκάλυψε η κυρία Μπρουσκέλη στο star.gr, στο παρελθόν με τον σύζυγό της, είχε βοηθήσει τους πρόσφυγες.\nΛόγω του επαγγέλματός της που είναι Ωτορινολαρυγγολόγος, είχε εξετάσει προσφυγόπουλα στα ΣΕΑ Πλατάνου, έξω από την Αλεξάνδρεια τον περασμένο Φλεβάρη.\nΠαρατίθεται και φωτογραφία:\nΣτη συνέχεια η κυρία Βάνα Μπρουσκέλη-Δημητριάδου, αναφέρθηκε στην απόφαση της να παραιτηθεί από πρόεδρος του του Συλλόγου Γονέων και Κηδεμόνων 1ου- 5ου Δημοτικού Σχολείου Αλεξάνδρειας.\n«��πειδή εγώ και ορισμένοι άλλοι γονείς, δυστυχώς ελάχιστοι, υποστηρίξαμε όπως είπα παραπάνω το καθολικά αναγνωρισμένο δικαίωμα των παιδιών αυτών να φοιτήσουν όπως ο νόμος επιτάσσει, βρεθήκαμε μέσα σε μια δίνη που δεν ταιριάζει ούτε ανταποκρίνεται στον αξιακό μας κώδικα. Μετά από αυτά πιστεύω ότι είναι μονόδρομος η παραίτησή μου από την θέση της προέδρου του ΔΣ του Συλλόγου Γονέων και Κηδεμόνων του 1ου-5ου Δημοτικού Σχολείου. Είναι προφανές ότι δεν μπορώ να υλοποιήσω μια τέτοια απόφαση η οποία πέρα από το ότι δεν προβλέπεται από πουθενά, εξυπηρετεί μόνον λογικές που είναι ξένες σε μένα».\nΛΕΡΝΑΙΑ ΥΔΡΑ ο ρατσισμός: Ούτε στην Αλεξάνδρεια Ημαθίας θέλουν προσφυγόπουλα σε σχολείο


Η ατζέντα Αδ. Γεωργιάδη-τραπεζιτών για ασυλία, POS και χρηματοδότηση - BANKSNEWS.GR\nΜε το αίτημα της άμεσης νομοθέτησης της παροχής πλήρους ασυλίας έναντι ποινικών και αστικών ευθυνών προς τα τραπεζικά στελέχη, οποιαδήποτε διοικητικής βαθμίδας, που υπογράφουν αναδιαρθρώσεις δανείων, χορηγήσεις κ.ά. προσήλθαν τα υψηλόβαθμα τραπεζικά στελέχη – διευθύνοντες σύμβουλοι και αναπληρωτές – στην συνάντηση με τον υπουργό Ανάπτυξης και Επενδύσεων Άδωνι Γεωργιάδη.\n– Ασυλία: Για την ασυλία τα τραπεζικά στελέχη ανέφεραν στον υπουργό ότι δεν μπορούν να βάλουν την υπογραφή τους χωρίς να ακολουθήσουν μηνύσεις και ζήτησαν νομοθετική προστασία. Από την πλευρά του ο Άδωνις Γεωργιάδης φέρεται να δεσμεύθηκε ότι η κυβέρνηση θα διευθετήσει σύντομα με νομοθετική παρέμβαση το θέμα.\n– Παρέμβαση σε υπερχρεωμένες επιχειρήσεις: Σύμφωνα με πηγές συζήτηση έγινε και για το καλύτερο συντονισμό μεταξύ τραπεζών και υπουργείου στις «κολλημένες» υποθέσεις υπερχρεωμένων επιχειρήσεων τύπου Creta Farm. Από την πλευρά του ο υπουργός προέτρεψε τα υψηλόβαθμα τραπεζικά στελέχη να του φέρον όποιες υποθέσεις εκείνοι κρίνουν ότι χρήζουν παρέμβασης και συντονισμού προκειμένου να ξεκολλήσουν.\n– Εξωδικαστικός: Πρόκειται για ένα από τα ζητήματα που σχετίζονται με την ασυλία της υπογραφής. Πέραν αυτού όμως η πλευρά των τραπεζών συζήτησε με τον υπουργό τις πτυχές στις οποίες θα μπορούσε να υπάρξει βελτίωση του πλαισίου με στόχο την καλύτερη, κυρίως την αποδοτικότερη λειτουργία του. Ο κ. Γεωργιάδης φέρεται να τους ζήτησε να καταθέσουν μια πρόταση επί του θέματος.\n– Χρηματοδότηση/δάνεια: Τα στελέχη των τραπεζών ανέφεραν στον υπουργό Ανάπτυξης και Επενδύσεων πως οι τράπεζες επιδιώκουν και θέλουν να δανείσουν τις επιχειρήσεις ωστόσο το ζήτημα σκοντάφτει στο γεγονός ότι οι εταιρείες δεν έχουν πιστοληπτική αξιολόγηση. Πρόκειται για όρο που έχει θέσει στο πλαίσιο των αυστηρών κανόνων εποπτείας ο Ενιαίος Εποπτικός Μηχανισμός (SSM).\n– Χρεώσεις στα POS: Συζήτηση έγινε και για το ζήτημα των υψηλών όπως υποστηρίζουν οι επαγγελματίες χρεώσεων/προμηθειών στα POS με τους τραπεζίτες να δηλώνουν ότι οι εν λόγω χρεώσεις είναι από τις χαμηλότερες στην Ευρώπη.\n– Αναπτυξιακός: Οι τράπεζες πρότειναν για την καλύτερη και ταχύτερη λειτουργία του αναπτυξιακού νόμου – μέσω του οποίου χρηματοδοτούνται επενδυτικά σχέδια με εθνικά κονδύλια – να αρθεί η γραφειοκρατία και να αξιολογούν αυτές – το πράττουν ήδη προκειμένου να χορηγήσουν ή όχι το μέρος του δανείου – τις επενδυτικές προτάσεις (business plan), χωρίς να κάνει την ίδια δουλειά και το δημόσιο.\nΜετά από αίτημα της Επιτροπής Κεφαλαιαγοράς, η MLS Πληροφορική Α.Ε ενημέρωσε το επενδυτικό...


Πρωτόγνωρες ανατροπές στο μεταβατικό πολιτικό σκηνικό | Η καλύβα ψηλά στο βουνό\nΠρωτόγνωρες ανατροπές στο μεταβατικό πολιτικό σκηνικό\n24 Ιουνίου, 2013 in Η πολιτική στην καλύβα\nΗ ακτινογραφία των σημερινών κομμάτων έναν χρόνο μετά τις ιστορικές εκλογές του 2012. Πώς μετά την κατάρρευση του δικομματισμού οδηγούμαστε σε μια νέου τύπου πόλωση\nΙσως σε καμία άλλη χώρα οι πολιτικές επιπτώσεις της οικονομικής κρίσης δεν υπήρξαν τόσο καθοριστικές όσο στην Ελλάδα. Η κατάρρευση του δικομματικού συστήματος στις εκλογές του 2012, ως αποτέλεσμα της μνημονιακής τριετίας, έφερε στην επιφάνεια τη βαθύτατη κρίση εκπροσώπησης, οδηγώντας σε νέες μαζικές πολιτικές στοιχίσεις. Ενα χρόνο μετά, οι διεργασίες και οι μετασχηματισμοί των παλαιών και των νέων πολιτικών κομμάτων συνεχίζονται με αμείωτους ρυθμούς.\nΤο τελευταίο διάστημα, σχεδόν κάθε μήνα, εξαγγέλλονται νέα «κόμματα», ενώ υπάρχει πιθανότητα επανεμφάνισης στις προσεχείς εκλογές της «κονιορτοποίησης» που παρατηρήθηκε στις εκλογές του Μαΐου. Εντούτοις, το πραγματικό γεγονός που συσκοτίζεται είναι η απαξίωση και η δραματική συρρίκνωση του θεσμικού ρόλου των κομμάτων στο πλαίσιο του νέου πολιτικού συστήματος που αναδίδεται· ενός εντελώς αποδυναμωμένου, σχεδόν εικονικού κοινοβουλευτισμού.\nΜετά το 1974, η συστηματική εναλλαγή των δύο κομμάτων διακυβέρνησης στην εξουσία, που συντελέστηκε πέντε φορές, είχε εδραιώσει θεσμικά (με τη βοήθεια και των εκλογικών νόμων) το δικομματικό σύστημα, ως μορφή καθεστώτος. Τα τελευταία 30 χρόνια, η επιρροή του ελληνικού δικομματισμού (ΠΑΣΟΚ, Ν.Δ.) είχε κυμανθεί σε επίπεδα της τάξης του 80%-85%, που διεθνώς μόνο με την ιστορική παράδοση των αγγλοσαξονικών χωρών μπορεί να συγκριθεί. Ο δικομματισμός λειτουργούσε και εκτόνωνε την κοινωνική δυσαρέσκεια με τη μετακίνηση κάθε φορά μιας κρίσιμης μερίδας του εκλογικού σώματος από το ένα κόμμα στο άλλο. Το «ενδιάμεσο» εκλογικό σώμα, δηλαδή οι ψηφοφόροι που είχαν ψηφίσει κατά καιρούς και τα δύο κόμματα διακυβέρνησης, έφτασε το 2009 να αντιπροσωπεύει σχεδόν το 25%.\nΩστόσο, η υπαγωγή της χώρας στο Μνημόνιο ακύρωσε αυτήν την ιστορικά παγιωμένη λειτουργία του. Οι συνοπτικές διαδικασίες επικύρωσης της «έκτακτης» νομοθεσίας, που επιβλήθηκαν με τις δανειακές συμβάσεις (οι πράξεις νομοθετικού περιεχομένου / διαδικασία του κατεπείγοντος / πολυνομοσχέδια), οδήγησαν ουσιαστικά σε αυτοκατάργηση του Κοινοβουλίου και ολοκληρωτική απαξίωση των βουλευτών, οι οποίοι πλέον αδυνατούσαν να εμφανιστούν σε δημόσιο χώρο χωρίς να αποδοκιμαστούν ή να κινδυνεύσει ακόμη και η σωματική τους ακεραιότητα.\nΗ ανοιχτή σύγκλιση και δέσμευση των δύο μεγάλων κομμάτων εξουσίας στην πολιτική που επιβλήθηκε ολοκληρώθηκε με τη στήριξη της κυβέρνησης ενός διορισμένου και μη εκλεγμένου πρωθυπουργού (Νοέμβριος 2011-Απρίλιος 2012). Με τη διαμόρφωση ενός «ενιαίου κόμματος του Μνημονίου» και την επιβολή μιας κυβέρνησης συνεργασίας, ουσιαστικά υπόλογης στην τρόικα και όχι στο ελληνικό Κοινοβούλιο, η θέση τους αυτοϋπονομεύτηκε. Η εδραιωμένη λειτουργία του δικομματικού συστήματος «μπλόκαρε».\nΗ διετία 2010-2012\nΣτη διετία 2010-2012, οι δημοσκοπήσεις είχαν καταγράψει τη ριζική αντίθεση των πολιτών απέναντι στο Μνημόνιο. Από τον Μάιο του 2010, η κοινωνική αποδοκιμασία του κυμάνθηκε, συστηματικά, σε επίπεδα της τάξης του 60%-75%, για να προσεγγίσει την εποχή της ψήφισης του Μνημονίου ΙΙ (Φεβρουάριος 2012) το 79% (γράφημα 1). Το εκλογικό αποτέλεσμα απλώς την επικύρωσε και ταυτόχρονα αποκάλυψε το έλλειμμα νομιμοποίησης των πολιτικών του.\nΗδη από τις αρχές του 2011 το κοινωνικό αίτημα για εκλογές διαρκώς διογκωνόταν. Στις έρευνες κοινής γνώμης, η αναγκαιότητα διεξαγωγής εκλογών συγκέντρωνε τον Απρίλιο του 2012 ποσοστό 67%, από μόλις 25% έναν χρόνο πριν, ξεπερνώντας τελικά το 70% (γράφημα 2). Ο κίνδυνος ανεξέλεγκτης κοινωνικής έκρηξης, όπως για παράδειγμα εκείνη του 1965 (το λεγόμενο «πεζοδρόμιο» στην αργκό των παλαιότερων Ελλήνων συντηρητικών πολιτικών), ήταν μεγάλος και το εγχώριο πολιτικό σύστημα το γνώριζε. Ουσιαστικά, οι εκλογές του Μαΐου επιβλήθηκαν «από τα κάτω».\nΜε δεδομένη στην Ελλάδα την αυξημένη επιρροή που ασκεί ο κοινοβουλευτισμός στις κυριαρχούμενες τάξεις, η κοινωνική δυσαρέσκεια οδηγήθηκε ευκολότερα στη διέξοδο της εκλογικής αποδοκιμασίας, παρά της ανοιχτής κοινωνικής διαμαρτυρίας (που εκδηλώθηκε αν και περιορισμένα). Η «τιμωρία» και των δύο κομμάτων της διακυβέρνησης στις εκλογές υπήρξε πρωτοφανής. Στις εκλογές της 6ης Μαΐου του 2012 κανένα από τα δύο δεν κατάφερε να συγκεντρώσει πάνω από 19%. Στο κατακερματισμένο τοπίο που αναδύθηκε, οι προσπάθειες για συγκρότηση μιας βιώσιμης πλειοψηφίας απέτυχαν. Εκλογικά, το παλιό δικομματικό καθεστώς, κυριολεκτικά, κατέρρευσε. Η επιρροή του τον Μάιο, μόλις 32%, δεν προσέγγισε ούτε το ½ του ποσοστού που είχαν λάβει αθροιστικά πριν από δυόμισι χρόνια (77,4%). Το ΠΑΣΟΚ τιμωρήθηκε περισσότερο σκληρά για την προσφυγή της Ελλάδας στο ΔΝΤ και την υπογραφή του πρώτου Μνημονίου, δύο χρόνια πριν.\nΣτις επαναληπτικές εκλογές που ακολούθησαν 6 εβδομάδες μετά, ο συνασπισμός των 3 κομμάτων της συγκυβέρνησης (Ν.Δ., ΠΑΣΟΚ, ΔΗΜΑΡ) έλαβε αθροιστικά λιγότερο από 3 εκατ. ψήφους, δηλαδή λιγότερο από το 30% του «λογιστικού» και περίπου 35% του πραγματικού εκλογικού σώματος.\nH ιστορία των μεταβολών\nΤον Μάιο, τα δύο πρώτα κόμματα (άθροισμα πλέον Ν.Δ. και ΣΥΡΙΖΑ) συγκέντρωσαν μόνον 35,6%. Είναι το ελάχιστο ποσοστό δικομματικής επιρροής που καταγράφηκε ποτέ σε εκλογική αναμέτρηση κατά τη διάρκεια του 20ού αιώνα, από το 1926 (γράφημα 3). Παρόμοια ποσοστά μπορούν να συγκριθούν μόνο με εκείνα των πρώτων μετεμφυλιακών εκλογών του 1950, 62 χρόνια πριν. Μάλιστα, από ποσοτική άποψη και τηρουμένων των αναλογιών, ο κατακερματισμός του κομματικού συστήματος τον Μάιο του 2012, ακόμη και εάν συγκριθεί με το ιστορικό προηγούμενο του 1950, αποδεικνύεται εξίσου μεγάλος ή και μεγαλύτερος.\nΑν αναλογιστεί κανείς ότι οι εκλογές του ’50 ήταν οι πρώτες αντιπροσωπευτικές που είχαν διεξαχθεί στην Ελλάδα, μετά τη δικτατορία του μεσοπολέμου, τη γερμανική κατοχή και τον εμφύλιο πόλεμο, αντιλαμβάνεται εύκολα τόσο το μέγεθος όσο και την ιστορική σημασία της εκλογικής μεταβολής που έχει συντελεστεί.\nΤο 1950, ο κομματικός κατακερματισμός εμφανίστηκε ως πολιτικό αποτέλεσμα μιας θυελλώδους δεκαετίας και ενός τριετούς εμφυλίου πολέμου (1946-49)· το 2012, υπήρξε αποτέλεσμα της εφαρμογής του Μνημονίου στην τριετία 2010-12, ενός νέου και «μονομερούς εμφυλίου» που κηρύχθηκε τώρα εις βάρος των κυριαρχούμενων τάξεων, με σκοπό την ανατροπή του μεταπολιτευτικού κοινωνικού συμβιβασμού.\nΗ νέα πόλωση\nΜε τις διπλές εκλογές του 2012 άνοιξε νέα ιστορική περίοδος, μεταβατικού χαρακτήρα, που συνεχίζεται. Τον παλιό δικομματισμό, που κατέρρευσε, διαδέχεται σταδιακά ένα νέο κομματικό σύστημα, ένας συρρικνωμένος πλέον (το τελευταίο εξάμηνο η επιρροή των δύο κομμάτων παραμένει αθροιστικά κάτω από το 58%) και απόλυτα ισορροπημένος –για την ώρα- δικομματισμός, με τη Ν.Δ. και τον ΣΥΡΙΖΑ να κινούνται διαρκώς μεταξύ 27,5% και 29,5%.\nΑποδείχθηκε, ταυτόχρονα, ότι η νεοφιλελεύθερη επίθεση που εκδηλώθηκε με την εφαρμογή του πολιτικού και οικονομικού προγράμματος του Μνημονίου, ως απάντηση των κυρίαρχων τάξεων στην κρίση, έχει διαιρέσει βαθύτατα την ελληνική κοινωνία. Η κοινωνική και ταξική πόλωση που προκλήθηκε αποτυπώθηκε ευδιάκριτα στην ψήφο των εκλογών του Ιουνίου. Ανάλογη κοινωνική διαφοροποίηση στην εκλογική βάση των κομμάτων έχει να εμφανιστεί από τη δεκαετία του ’80. Η σημασία της ταξικής ψήφου, που είχε υποχωρήσει σημαντικά τις δύο τελευταίες δεκαετίες, δείχνει να επανακάμπτει. Η πόλωση εγγράφει και μια νέα διαιρετική τομή στο ελληνικό κομματικό σύστημα, ανάμεσα στις φιλομνημονιακές και τις αντιμνημονιακές δυνάμεις, που εξακολουθεί σήμερα να τέμνει τη διαίρεση Αριστερά/Δεξιά. Βάσει αυτής της διπλής διαίρεσης συγκροτείται το νέο κομματικό σύστημα και θα οργανωθούν μελλοντικά οι δύο ευρύτεροι πόλοι της πολιτικής σκηνής.\nΜέχρι σήμερα, ο ένας πόλος εκπροσωπήθηκε από την τρικομματική κυβερνητική συνεργασία, ανάμεσα στη Ν.Δ., που μετατοπίσθηκε δεξιότερα, και τους άλλους δύο μάλλον προσωποπαγείς κομματικούς σχηματισμούς της φιλελεύθερης σοσιαλδημοκρατίας, που ανέλαβαν να διευρύνουν τη νομιμοποίηση προς τα αριστερά. Η σύγκλιση αυτών των δυνάμεων, που εξακολουθεί -μέχρι την κρίση της ΕΡΤ τουλάχιστον- να κυριαρχεί πολιτικά, εκφράζει το κοινωνικό μπλοκ του Μνημονίου, τη νέα κοινωνική συμμαχία των κυρίαρχων τάξεων που συγκροτείται μέσα στην κρίση.\nΣτον αντίποδα, ο ΣΥΡΙΖΑ αποτελεί την (ευάλωτη) κοινοβουλευτική έκφραση μιας νέας διευρυμένης κοινωνικής συσσωμάτωσης των μεσαίων και εργατικών μισθωτών στρωμάτων, αλλά και σημαντικού τμήματος κοινωνικών κατηγοριών, που μαζικοποιούνται και εξαθλιώνονται από την οικονομική κρίση, όπως η νεολαία, οι άνεργοι και οι ταξικά υποβαθμιζόμενοι.\nΤα κόμματα της σημερινής κυβέρνησης υποστηρίχτηκαν, κατά κύριο λόγο, από το λιγότερο δυναμικό, μη παραγωγικό και πλέον γερασμένο τμήμα του εκλογικού σώματος. Η εκλογική νίκη της Ν.Δ. βασίστηκε περισσότερο στον εκφοβισμό του εκλογικού σώματος. Υπήρξε ψήφος συγκατάθεσης, χωρίς την απαραίτητη ιδεολογική συναίνεση. Η κοινωνική νομιμοποίηση που εξασφάλισε η νέα διακυβέρνηση ήταν εξ αρχής περιορισμένη. Υπό αυτές τις προϋποθέσεις, η αυταρχική στροφή της διακυβέρνησης (ένας νέος αυταρχικός κρατισμός) και η υιοθέτηση μορφών της στρατηγικής της έντασης ήταν αναμενόμενες. Συνέχιση και ολοκλήρωση του μνημονιακού προγράμματος είναι δυνατόν να γίνει μόνο με περαιτέρω συγκεντροποίηση της λήψης των αποφάσεων, κλιμάκωση της καταστολής των κοινωνικών κινητοποιήσεων, περαιτέρω περιορισμό των δημοκρατικών δικαιωμάτων (ΕΡΤ) και αύξηση της επιτήρησης.\nΣτα σχετικά «manuals» των διεθνών οργανισμών, το επόμενο στάδιο αυτού του σχεδίου περιλαμβάνει την προσπάθεια θεσμικής κατοχύρωσης των αλλαγών, αυτό που η Ναόμι Κλάιν έχει αποκαλέσει «μόνωση των μεταρρυθμίσεων». Η συνταγματική αναθεώρηση, η αλλαγή του εκλογικού νόμου, ακόμη και οι σκέψεις για διεύρυνση του εκλογικού σώματος (κυριολεκτικά αλλαγή), με την καθιέρωση της ψήφου των ομογενών θα είναι στην ημερήσια διάταξη του πολιτικού και εκλογικού ανταγωνισμού. Αυτοί οι πολιτικοί μετασχηματισμοί καταλήγουν στην περαιτέρω παράκαμψη της αντιπροσώπευσης και στην ενίσχυση του ρόλου των Μέσων Ενημέρωσης και της προπαγάνδας. Οδηγούν στη θεσμική υποβάθμιση της εκλογικής διαδικασίας και την έξοδο από το εκλογικό σώμα μιας σημαντικής μερίδας πολιτών. Ο κίνδυνος είναι ορατός.\nΣτα χρόνια που έρχονται, η κοινωνική αντιπαράθεση γύρω από τις εκλογές και τη δημοκρατία αναπόφευκτα θα κλιμακωθεί. Ο συσχετισμός δυνάμεων είναι εις βάρος των κυριαρχούμενων τάξεων, χωρίς ωστόσο αυτό να σημαίνει ότι μπορεί κανείς να προδικάσει γραμμικά και εκ των προτέρων το αποτέλεσμά της. Οπως διαμορφώνονται σήμερα οι συνθήκες, δεν αποκλείεται οι επόμενες εκλογές να αποδειχθούν εξίσου ή και σε μεγαλύτερο βαθμό πολωμένες από εκείνες που ζήσαμε τον περασμένο Ιούνιο.\n*Πολιτικός επιστήμονας Ph.D, πρόεδρος & διευθύνων σύμβουλος της Public Issue www.mavris.gr, http://www.publicissue.gr\nΠρωτόγνωρες ανατροπές στο μεταβατικό πολιτικό σκηνικό | Εφημερίδα των συντακτών.\n24 Ιουνίου, 2013 στις 7:59 πμ\nΑυτό το Σαββατοκύριακο στη Καλύβα μετά τον Μανούσο Φάσση και τον Γκαλμπρέηθ ανακαλύφθηκε και ο …Μαυρής.\nΤρίτωσε το κακό! 😛 🙂\n24 Ιουνίου, 2013 στις 11:25 πμ\nΠαντα στην αρνηση.\n1.Σαμουελσον , Οικονομικη Παπαζηση, μεταφρασμενο στην φυλακη και Γκαλμπρεηθ (πατερα) Κοινωνια της αφθονιας διδασκομαστε στο ΕΜΠ.\n2. Για τον Μανούσο Φάσση κατι ειχαμε ακουσει.\n3. Αν -δε- ησουν στους καταλληλους χωρους θα τον ειχες γνωρισει οπως ο ΑΦ ηδη απο το 1987.\nΠολυ κακο για τo τιποτα. Μαλλον η συγχιση οφειλεται στις ακαταλληλες πολιτικες παρεες και διαβασματα που εκανες 🙂\nΠροτεινω ταχυρρυθμη θεραπεια στα Εξαρχεια.Ποτε δεν ειναι αργα 🙂\n24 Ιουνίου, 2013 στις 11:38 πμ\n» Αυτοί οι πολιτικοί μετασχηματισμοί καταλήγουν στην περαιτέρω παράκαμψη της αντιπροσώπευσης και στην ενίσχυση του ρόλου των Μέσων Ενημέρωσης και της προπαγάνδας.»\nΜε αλλα λογια απο δω και περα να ακουτε και να προσεχετε τι λενε οι δημοσκοπήσεις και τα ΜΜΕ, ομως\nολο το εκλογικό σωμα δεν ειναι το «υπερπολιτικοποιημένο» κοινό που παρακολουθει καθημερινα τι μας λενε οι δημοσκοποι, αλλά εχουν ως κριτήριο διαφορους λογους που καθορίζει την ψηφο τους , ασχετα το τι λενε οι διαφοροι γκουρου.\n« Ο Μανόλης Αναγνωστάκης ήταν και ο Μανούσος Φάσσης!\nΟ Βενιζέλος και η BSA… »


Αχαϊα: Ψάχνουν... πεθαμένο για χρέη 761.000€ στο δημόσιο! - Newsit.gr\nNewsit / Τοπικά Νέα / Αχαϊα: Ψάχνουν… πεθαμένο για χρέη 761.000€ στο δημόσιο!\nΑχαϊα: Ψάχνουν… πεθαμένο για χρέη 761.000€ στο δημόσιο!\nΔημοσιεύθηκε: 30.03.2012 | 10:21\nΤο ΙΚΑ τον απειλεί πως αν δεν ρυθμίσει τις οφειλές του, μέσα σε 15 μέρες, θα υποχρεωθεί να λάβει όλα τα προβλεπόμενα μέτρα...\nΟ Μάριος Βουρνάς ήταν ένας από τους πλέον επιτυχημένους ιδιοκτήτες φροντιστηρίων της Πάτρας («Δέσμες»). Ο ιδιαίτερα συμπαθής μαθηματικός και επιχειρηματίας έφυγε από τη ζωή σε ηλικία 52 ετών, το 2007, αλλά φαίνεται ότι οι οφειλές του στο ΙΚΑ τον κυνηγούν… ακόμη και πέντε χρόνια μετά τον θάνατό του!\nΕνώ όλη η πόλη γνωρίζει πως ο Μάριος Βουρνάς έχει φύγει από τη ζωή το ΙΚΑ τον θεωρεί ζωντανό! Έτσι, όπως γράφει η τοπική εφημερίδα «Κόσμος», στις 15 Φεβρουαρίου 2012 εκδόθηκε υπηρεσιακό έγγραφο – αναλυτική κατάσταση οφειλών του Μάριου Βουρνά του Παναγιώτη και η ατομική ειδοποίηση εστάλη από το υποκατάστημα του ΙΚΑ στην οδό Γούναρη, στο κτίριο που κάποτε είχε την έδρα του ο αείμνηστος επιχειρηματίας στην οδό Αγ. Νικολάου 99.\nΗ οφειλή του μαζί με τις προσαυξήσεις ανέρχεται σε 761.213 ευρώ και το ΙΚΑ τον απειλεί πως αν δεν διακανονίσει το χρέος, και μάλιστα μέσα σε χρονικό διάστημα 15 ημερών θα υποχρεωθεί να λάβει όλα τα προβλεπόμενα από το νόμο αναγκαστικά μέτρα!\nΔηλαδή κατάσχεση, πλειστηριασμό, κατάσχεση εις χείρας τρίτων κλπ. Στην ατομική ειδοποίηση έχουν επισυνάψει και ένα χαρτί στο οποίο αναφέρουν τους τρόπους με τους οποίους μπορεί να γίνει ο «διακανονισμός» με βάση την ισχύουσα νομοθεσία!


Αχαΐα: Τι έδειξε η ιατροδικαστική εξέταση για τη μητέρα 4 παιδιών που έπεσε στο γκρεμό - Επαρχία - Athens magazine\nΒαρύ πένθος για την οικογένεια της 31χρονης γυναίκας στην Αχαΐα που το βράδυ του περασμένου Σαββάτου (19/9) έχασε τη ζωή της όταν το αυτοκίνητο που επέβαινε έπεσε σε γκρεμό από ύψος δεκάδων μέτρων στην επαρχιακή οδό Πατρών-Καλαβρύτων.\nΣύμφωνα με την ιατροδικαστική εξέταση ο θάνατος της πολύτεκνης μητέρας προκλήθηκε από τραύματα στον θώρακα και την κοιλιά. «Ο θάνατος επήλθε συνεπεία κακώσεων θώρακος και κοιλίας, απολύτως συμβατές με το αναφερόμενο συμβάν» ανέφερε στην εφημερίδα «Πελοπόννησος» η προϊσταμένη της Ιατροδικαστικής Υπηρεσίας Πατρών Αγγελική Τσιόλα, η οποία και διενήργησε τη νεκροψία - νεκροτομή.\nΣυγκλονιστικό ήταν και το διαδικτυακό αποχαιρετιστήριο μήνυμα του συζύγου της: «Σαν Σήμερα 21/9/13 παντρευτήκαμε με θρησκευτικό γάμο και βαφτίσαμε τον Σπυράκο μας. Και σήμερα 21/9/20 θα σε χαιρετήσω και θα σε δω και θα σε αγγίξω για τελευταία φορά. Καλό σου ταξίδι αγάπη μου, ζωή μου, θα σε αγαπώ για πάντα. Εσύ ήσουν η δύναμη μου σε όλα. Να μας προσέχεις από ψηλά, ξέρω ότι πάντα θα είσαι μαζί μου...».\nΟι πληροφορίες για το τι συνέβη\nΣύμφωνα με δημοσίευμα της «ΠτΔ», ενώ όλα «έδειχναν» πως η βουλγαρικής καταγωγής νεαρή έχασε τη ζωή της σε τροχαίο δυστύχημα, οι έρευνες της Αστυνομίας έδειξαν πως τα στοιχεία συνηγορούν σε αυτοχειρία. Σύμφωνα με το δημοσίευμα η 31χρονη φέρεται να είχε δηλώσει την πρόθεσή της, στον σύζυγό της. Μάλιστα, φέρεται προτού προβεί στο απονενοημένο να του είχε στείλει γραπτό μήνυμα, στο οποίο έγραφε «τώρα πεθαίνω».\nΠηγές, που επικαλείται η εφημερίδα, αναφέρουν πως το τελευταίο διάστημα η 31χρονη φέρεται να επιδείκνυε υπερευαισθησία, έπειτα από την περιπέτεια υγείας που αντιμετώπισε με το βρέφος.\nΩστόσο κανείς δεν μπορεί να καταλάβει τι ήταν αυτό που «βασάνιζε» τη γυναίκα, ώστε να οδηγηθεί σε αυτή την πράξη. Φαίνεται πως ζούσε ήρεμες οικογενειακές στιγμές και τίποτα δεν προμήνυε αυτό που συνέβη. Μάλιστα σε ανάρτηση της, στον προσωπικό λογαριασμό στο facebook, στις 14 Φεβρουάριου 2019, είχε ανεβάσει βίντεο - αφιέρωση στο σύζυγο της, γράφοντας «Για εσένα που μού έκλεψες την καρδιά. Για εσένα που μου χάρισες τα πιο όμορφα παιδιά και κάναμε χαμόγελα πολλά…».\nΠάντως, λίγες ώρες μετά το τραγικό συμβάν ο σύζυγος της Μέγκι, μίλησε σε τηλεοπτικό σταθμό, κλίνοντας προς την εκδοχή του ατυχήματος, αντίθετα με τις εκτιμήσεις και τα στοιχεία που έχει η Αστυνομία.\nΤραγωδία στην Ηλεία: «Μίλησε» η νεκροψία για τον θάνατο της 27χρονης Δώρας


Το στοίχημα του Μακρόν για την Ευρωπαϊκή αναγέννηση !! - Stagonnews\nΤο στοίχημα του Μακρόν για την Ευρωπαϊκή αναγέννηση !!\n20 Μαΐου 2017, 08:45\nΠόσο θα επηρεάσει την Ευρώπη και το μέλλον της η εκλογή του Μακρόν ως Προέδρου της Γαλλίας ; Μπορεί και σε ποιο βαθμό να προχωρήσει τις διαδικασίες επανίδρυσης της Ευρώπης , όπως εξήγγειλε , και προς ποια κατεύθυνση ; Ερωτήματα που τίθενται από πολλές πλευρές που γνωρίζουν το τέλμα στο οποίο περιήλθε η Ευρώπη ως αποτέλεσμα της οικονομικής πολιτικής της αυστηρής δημοσιονομικής πειθαρχίας Μέρκελ , Σόιμπλε , που αν συνεχιστεί , οδηγεί το Ευρωπαϊκό οικοδόμημα σε κατάρρευση καθώς η διάσταση μεταξύ των λαών και των ηγεσιών θα δημιουργήσει καταστάσεις σύγκρουσης .\nΗ αναγκαιότητα για μία ευρωπαϊκή αναγέννηση είναι πασιφανής αλλά Μέρκελ και Σόϊμπλε δεν το βλέπουν καθώς στόχος τους είναι μια Γερμανική Ευρώπη και όχι μια Ευρωπαϊκή Γερμανία . Επιμονή που υποσκάπτει τα θεμέλια του Ευρωπαϊκού οικοδομήματος και φέρνει τον Μακρόν και την πολιτική που φιλοδοξεί να ακολουθήσει σε σύγκρουση με την κυρίαρχη αντίληψη .\nΘα το αποτολμήσει ; Θα επιδιώξει πολιτική συνεννόηση με την Γερμανική πολιτική ηγεσία; Είναι σαφές ότι , τουλάχιστον προς το παρόν , δεν έχει έτοιμο πλαίσιο κινήσεων , στρατηγικών συμμαχιών και πρωτοβουλιών ώστε να πετύχει τον στόχο του . Ωστόσο η ώρα της επανίδρυσης της Ευρώπης έφτασε είτε έτσι , είτε αλλέως . Είναι καιρός να καταστήσουμε την Ε.Ε. πολιτική, δημοκρατική, βιομηχανική, πολιτιστική, οικολογική και κοινωνική δύναμη, ικανή να υπερασπίζεται τα συμφέροντα και τις αξίες των συμπολιτών μας, μία δύναμη που θα αναλάβει ενεργό ρόλο στην υπόθεση της παγκοσμιοποίησης και θα πάψει να είναι ένας παθητικός και ανίσχυρος θεατής.\nΟ Μακρόν και η Γαλλία με τα προβλήματα που δείχνει να έχει η οικονομία της αλλά και οι πολιτικοί συσχετισμοί στην Ευρώπη , μάλλον αποτελούν ανασταλτικό παράγοντα στις προθέσεις του νέου προέδρου . Εκείνο που απομένει να δούμε είναι αν αυτά τα εμπόδια θα καταφέρει να τα ξεπεράσει και έτσι να οδηγήσει το σκάφος της Ε.Ε σε άλλη ρότα . Είναι ένα στοίχημα του Μακρόν που κάτω από τις υπάρχουσες συνθήκες είναι υποχρεωμένος να επιτύχει καθώς σε διαφορετική περίπτωση θα έχει διαψεύσει τις ελπίδες των Γάλλων αλλά και των Ευρωπαίων πολιτών .


on 06 Οκτωβρίου 2015 . Posted in Διαδόσεις\nΓιατί όχι και σε άλλους Δήμους;\n• Σε μια αξιόλογη κίνηση προχωρά ο Δήμος Αρταίων, στα πλαίσια της προσπάθειας για ανασυγκρότηση της τοπικής Αγροτικής Ανάπτυξης, συστήνοντας Δημοτική Ομάδα Υπαίθρου, που θα είναι επιφορτισμένη με την προώθηση και ανάπτυξη των τοπικών προϊόντων, καθώς και την ενίσχυση κάθε είδους πρωτοβουλίας σχετικής με την τοπική αγροτική παραγωγή. Οι ενδιαφερόμενοι, λοιπόν, θα μπορούν να προτείνουν εγγράφως στο Γραφείο Δημάρχου, μέχρι την Τετάρτη 14 Οκτωβρίου, τα στοιχεία τριών ως πέντε παραγωγών, οι οποίοι επιθυμούν να συμμετέχουν στην ομάδα του Δήμου.\nΗ κίνηση του Δήμου Αρταίων αποδεικνύει ότι δεν θα πρέπει να τα περιμένουμε όλα από την Πολιτεία. Γι’ αυτό και τέτοιες πρωτοβουλίες όχι μόνο θα πρέπει να στηριχθούν απ’ όλη την τοπική κοινωνία, αλλά να βρουν μιμητές και από άλλους Δήμους της Ηπείρου (γιατί όχι και από το Δήμο Ιωαννιτών;).\nΟι σκουριασμένοι μηχανισμοί...\n• Αργά, αλλά σταθερά δουλεύουν οι μηχανισμοί στη ΝΔ! Είναι τα κατάλοιπα του παρελθόντος. Νέοι πολιτικοί προσπαθούν να σπάσουν τα τείχη και να ελευθερώσουν την παράταξή τους και συνάμα να δώσουν τη δυνατότητα στους πολίτες να αποφασίσουν ελεύθερα και χωρίς παρεμβάσεις και να επιλέξουν αυτόν που θεωρούν καλύτερο για πρόεδρό τους, σύμφωνα με τα δείγματα γραφής που δίνει. Θα το πετύχουν; Ποιος ξέρει; Πάντως ας προβληματιστούν όλοι τους, γιατί η ιδεολογία που υπηρετούν ενώ είναι ο μόνος δρόμος σήμερα για την ανάπτυξη μιας χώρας, πείραμα που δοκιμάστηκε στις ισχυρές χώρες της Ευρώπης, εδώ καταψηφίζεται από το λαό…\nΧάθηκε και αυτή η λίστα;\n• Εξαφάνισαν από το νέο κυβερνητικό σχήμα τον κ. Νικολούδη αλλά περιέργως χάθηκε και μία λίστα που εκείνος συνέταξε με 60.000 ονόματα οφειλετών. Έλεγαν ότι έκανε καλή δουλειά. Τι έγινε τελικά; Μήπως θέλησαν να εμποδίσουν τον έλεγχο; Οφείλουν να μας δώσουν επαρκείς εξηγήσεις εκείνοι που έκαναν σημαία τους τη λίστα Λαγκάρντ αλλά ούτε απ αυτή έφεραν πόρους στο κράτος… Πολύ περίεργα δεν είναι όλα αυτά;\n• Το κάστρο κοντά στην Εγνατία οδό, στο τμήμα Ηγουμενίτσα-Ιωάννινα, βορειοανατολικά της Παραμυθιάς και κοντά στο Ελευθεροχώρι Θεσπρωτίας, έχει μετατραπεί σε ερείπια και χαλάσματα. Διατηρούταν έως το 1912, οπότε εγκαταλείφθηκε και από τότε η φθορά του είναι συνεχής. Βρίσκεται σε απότομο λόφο ύψους 720μ, όπου έχουν εντοπιστεί πλούσια παλαιολιθικά ευρήματα. Το κάστρο μήκους 41μ. και πλάτους 29μ., διέθετε δυο εξωτερικούς πύργους τετράγωνους, δεξιά και αριστερά της βόρειας εισόδου, δυο σειρές πολεμίστρες, θολωτά καταφύγια και δωμάτια για τη φρουρά. Είναι ένα από τα όχι λίγα κάστρα που κατασκεύασε ο Αλή πασάς στις αρχές του 19ου αιώνα, στην προσπάθειά του να εδραιωθεί, κάνοντας επιθετικούς πολέμους.\nΗ θέση, στην οποία το έκτισε ήταν ιδιαίτερη σημαντική, γιατί από εκεί έλεγχε την ευρύτερη περιοχή Σουλίου και το σημείο αποτελούσε πέρασμα για τη διάβασή της, που από τα πανάρχαια χρόνια ήταν η μοναδική πρόσβαση από τη μεγάλη πεδιάδα του Κωκυτού (παραπόταμου του Αχέροντα) προς τα μεσόγεια.\nΔίνουν το κακό παράδειγμα!\n• Πολλές φορές έχει αναφερθεί η στήλη στο ανεξέλεγκτο και άναρχο παρκάρισμα ορισμένων στο Μώλο, την πιο τουριστική περιοχή της πόλης των Ιωαννίνων. Στους παρανομούντες πολλές φορές, δυστυχώς, συγκαταλέγονται και επαγγελματίες οδηγοί, που θα έπρεπε κανονικά να δίνουν το καλό παράδειγμα. Αυτό αποδεικνύει περίτρανα η φωτογραφία που μας έστειλε φίλος αναγνώστης, στην οποία απεικονίζεται τουριστικό λεωφορείο, που αγνοώντας τις πινακίδες παρκάρει στο σημείο, γιατί προφανώς εκεί τον βόλεψε.\nΌπως χαρακτηριστικά σχολίασε ο αναγνώστης «το να παρκάρεις παράνομα σε σειρά που το απαγορεύει και να είσαι και πάνω στο πεζοδρόμιο, αυτό παρατραβάει από έναν οδηγό επαγγελματία. Και η Τροχαία δεν επεμβαίνει»!\n• Τις έντονες αποδοκιμασίες των οπαδών του ΠΑΣ στο παιχνίδι με τον Ηρακλή, δέχθηκε όπως ήταν αναμενόμενο ο ποδοσφαιριστής του ΠΑΣ, Άντι Λίλα.\nΟι οπαδοί της ομάδας φαίνεται να τον θεωρούν ξένο σώμα της ομάδας, μετά την προκλητική εθνικιστική του συμπεριφορά κατά τον πανηγυρισμό του γκολ του στο ματς με τον Ολυμπιακό.\nΟ κάθε παίχτης οφείλει πρωτίστως να σέβεται τη χώρα που τον φιλοξενεί και να μην υιοθετεί…. ακραίες συμπεριφορές Αλβανών εθνικιστών.\nΚαλώς να ορίσει…\n• Μας αποχαιρέτησε ο Ράιχενμπαχ και τον αντικατέστησε ο Ολλανδός Μάρτιν Φεβριέ. Τι σόι είναι ο νέος επιτηρητής μας δεν το ξέρουμε. Ποιοι τον ελέγχουν και ποιοι του υποδεικνύουν τι να κάνει αλλά και ποιες μεθόδους θα επιβάλει, δεν το ξέρουμε ακόμη. Αν θα προτιμήσει τις μεθόδους της σχολής του Σικάγου, όπως εφαρμόστηκαν κι αλλού και μεγάλωσαν την τάξη των φτωχών ενώ έκαναν κάποιους πιο πλούσιους, θα το μάθουμε στην πράξη. Άλλοι σχεδιάζουν το μέλλον μας και εμείς νομίζουμε ότι τους παίζουμε το ρυθμό που εμείς επιλέγουμε… Καημένε Αλέξη! Τι έλεγε προεκλογικά και τι αποδέχθηκε στην πράξη… Τουλάχιστον ας κατέληγε στη συγκρότηση μια δυνατής εθνικής ομάδας. Αλλά, δυστυχώς για μας, εκείνος μπορεί να συνεργαστεί μόνο με τους Καμμένους.\nΤο φόβο του νάχουν!\n• Πριν φθάσει ο νέος επιτηρητής μας, έσπευσαν να ασχοληθούν με την εισφορά αλληλεγγύης. Εκείνη η εισφορά που ήταν έκτακτη και που την κάνουν τώρα μόνιμη, θα την πληρώσουν πάλι οι γνωστοί φορολογούμενοι; Σε ποιους θα πάει αυτός ο φόρος; Εισφορά αλληλεγγύης σημαίνει ότι κάποιοι έχοντες φορολογούνται για να υποστηρίξουν τους μη έχοντες. Μέχρι σήμερα, όμως δεν μάθαμε προς τα πού την κατευθύνουν. Γιατί αν τη ρίχνουν στον τρύπιο κρατικό κορβανά, τότε αλλάζει το πράγμα. Θα μου πεις τόσους υπουργούς μας φόρτωσαν. Αυτοί και ο στρατός που τους ακολουθεί, δεν θα έχουν τα εξοδάκια τους; Ο Σαμαράς την μείωσε κατά 30%, όμως οι νέοι κυβερνώντες την προτιμούν ολάκερη και μάλιστα μας την ενσωματώνουν στο φόρο εισοδήματος.\n• Μεγάλες αλλαγές μας υποσχέθηκαν! Και εμείς περιμέναμε να τις βιώσουμε στην πράξη. Ένα δείγμα των προθέσεών τους μας το έδειξαν με την εισφορά αλληλεγγύης και ακολουθεί ο ΕΝΦΙΑ, που μας υπόσχονταν να τον καταργήσουν γιατί τον θεωρούσαν άδικο αλλά τον επιβάλουν, και μάλιστα με αντικειμενικές αξίες του 2007, φέτος και του χρόνου και τον επόμενο χρόνο και ποιος ξέρει για πόσο ακόμη! Όσο για τις υποσχέσεις; Ποιος πληρώνει φόρο όταν υπόσχεται; Αντιθέτως ανταμείβεται για την ασυνέπειά του. Αυτό είναι το μοντέλο αλά Ελληνικά… Και για όσα μας συμβαίνουν, έχουμε εμείς τη μεγάλη ευθύνη. Όταν το 45% των ψηφοφόρων απέχουν από τις διαδικασίες, προκειμένου να τιμωρήσουν στους πολιτικούς, τότε και αυτοί θα εξακολουθούν να μας εξαπατούν.\nΔια στόματος Καμμένου\n• Μίλησε για τη λαϊκή εντολή που σοφά επέλεξε αυτούς που θα τον κυβερνήσουν! Με το που ορκίστηκε η κυβέρνηση άρχισαν τα όργανα. Και πρώτα απ’ όλα ένας συνονόματός του που τους αναστάτωσε! Μέχρι και τηλεφωνήματα έκανε ο Τσίπρας απ’ τις Βρυξέλλες! Αν ασχολούνται με τέτοια και με τέτοια, τότε δεν ήταν τόσο σοφή η επιλογή του λαού… Όσο για τις 100 δόσεις για τις οποίες επαίρονταν όλοι τους, τώρα που αναθεωρούν όλες τις υποσχέσεις τους, πώς θα το εξηγήσουν στο λαό; Εκτός κι αν τον ξέρουν τόσο καλά που θα καλύψουν και αυτή την ασυνέπειά τους. Πάντως έφεραν οι αντιμνημονιακοί το σκληρότερο μνημόνιο και βρίσκουν δικαιολογίες για τα αδικαιολόγητα…


Κυρ, 12/07/2020 - 17:42\nΠέρασε μια τετραετία... λαθών και συνεχόμενων ανεπιτυχών αποτελεσμάτων στο Red Bull Ring. Ωστόσο, ο Λιούις Χάμιλτον κατάφερε να ξορκίσει τα... φαντάσματα και να πάρει την πρώτη του νίκη στην Αυστρία μετά το 2016, αλλά και την παρθενική την φετινή σεζόν.\nΟ Μαξ Φερστάπεν με Red Bull Racing την... πάτησε από τον Βάλτερι Μπότας, ο οποίος τον προσπέρασε τέσσερις αγωνιστικές πριν το φινάλε και του έκλεψε την δεύτερη θέση, με τους δυο τους, πάντως, να συμπληρώνουν το πόντιουμ! Παράλληλα, η Mercedes έκανε το 1-2 με τον Μπότας να παραμένει στην κορυφή της βαθμολογίας των οδηγών. Ο Άλμπον τερμάτισε τέταρτος, με τον Σάινθ να κάνει μυθικό τελευταίο γύρο και να τερματίζει πέμπτος από όγδοος, προσπερνώντας Ρικιάρντο, Στρολ και Πέρεθ, τον τελευταίο δε στην τελευταία στροφή.\n«Τραγωδία» για την Ferrari, που εγκατέλειψαν στο ξεκίνημα του Γκραν Πρι όταν ο Σαρλ Λεκλέρκ είδε... όνειρο και πήγε σε κλειστή στροφή και χωρίς να έχει χώρο να ξεπεράσει τον ομόσταυλο του Σεμπάστιαν Φέτελ, να τον χτυπάει και αμφότεροι να αποχωρούν.\nΠαρότι ξεκίνησε τέταρτος, ο Μαξ Φερστάπεν κατάφερε να πάρει το επετειακό Γκραν Πρι\nΦέτελ: «Η αποστολή μου ήταν να πάρω έναν τίτλο με τη Φεράρι και απέτυχα»\nΣκληρή αυτοκριτική από τον Γερμανό πιλότο για τα κατορθώματα του με τα «κόκκινα»


Πολυόργανο Γυμναστικής Κοιλιακών με Ροδάκια, Λάστιχα & Βεντούζα Στερέωσης OEM - Μπλε - Ideahellas\nΑρχική > Σπορ & Χόμπυ > Όργανα Γυμναστικής > Πολυόργανο Γυμναστικής Κοιλιακών με Ροδάκια, Λάστιχα & Βεντούζα Στερέωσης OEM – Μπλε\nΠολυόργανο Γυμναστικής Κοιλιακών με Ροδάκια, Λάστιχα & Βεντούζα Στερέωσης OEM - Μπλε\nΠολυόργανο Γυμναστικής Κοιλιακών με Ροδάκια, Λάστιχα & Βεντούζα Στερέωσης OEM – Μπλε\nΚωδικός προϊόντος: 000.230.6391\nΤο πολυόργανο δίνει τη δυνατότητα για ένα μεγάλο εύρος ασκήσεων κυρίως για τον κορμό αλλά και το υπόλοιπο σώμα έτσι ώστε να γυμνάζεστε αποτελεσματικά αλλά και να μην βαριέστε!\nΠολυόργανο Γυμναστικής Κοιλιακών με Ροδάκια, Λάστιχα & Βεντούζα Στερέωσης OEM - Μπλε ποσότητα\nΠολυόργανο γυμνστικής με ροδάκια, βεντούζες και ιμάντες για εκγύμναση κοιλιακών, τετρακεφάλων και συνδιαστικά άλλων μυικών ομάδων. Το πολυόργανο δίνει τη δυνατότητα για ένα μεγάλο εύρος ασκήσεων κυρίως για τον κορμό αλλά και το υπόλοιπο σώμα έτσι ώστε να γυμνάζεστε αποτελεσματικά αλλά και να μην βαριέστε!\nΛάστιχο, Μέταλλο, Πλαστικό\nΑυτόματη ρύθμιση φωτεινότητας ανάλογα με την μέρα η την νύχτα!!! Αυτή η λυχνία led laser συνδυάζει την τακτική οπτική προειδοποίηση με το φως πορείας και τις δέσμες λέιζερ, παρέχοντας έναν πλήρη οπτικό έλεγχο. Διαθέτει τηλεχειριστήριο, ώστε να μην βρίσκεστε μακριά από πολύπλοκες καλωδιώσεις στο ποδήλατό σας. Εξοπλισμένο με ποιοτικά LED…\nΤώρα μπορείτε να βλέπετε ακριβώς σε μια οθόνη LCD με led φωτισμό εάν υπάρχουν θαλάσσια πλάσματα στην περιοχή που βρίσκεστε ή αν χρειάζεται να μετακινηθείτε. Αυτό το πραγματικά καταπληκτικό gadget ψαρέματος έχει φέρει την επανάσταση στους λάτρες της αλιείας για εκατομμύρια ανθρώπους παγκοσμίως. Περάσατε ποτέ ώρες ατέλειωτες σε ποτάμια και…\nΕρώτηση για Πολυόργανο Γυμναστικής Κοιλιακών με Ροδάκια, Λάστιχα & Βεντούζα Στερέωσης OEM – Μπλε\nΘέλετε αλλα 64.14€ για δωρεάν μεταφορικά


Planet-GREECE: Οι κλέφτες των χρηματοκιβωτίων, μετά την Βίσση χτύπησαν την δημοσιογράφο του Alpha!\nΟι κλέφτες των χρηματοκιβωτίων, μετά την Βίσση χτύπησαν την δημοσιογράφο του Alpha!\nΤέσσερα χτυπήματα μέσα σε διάστημα μικρότερο της μιάμισης ώρας πραγματοποίησε η συμμορία των Βόρειων Προαστίων που εισβάλει σε πολυτελή ακίνητα επωνύμων και φεύγει από αυτά με χρήματα και τιμαλφή...\nΗ σπείρα των διαρρηκτών που αποτελείται από επαγγελματίες του είδους κι έχει γίνει ο φόβος και ο τρόμος των Βόρειων Προαστίων, χθες το βράδυ έπιασε δουλειά στην περιοχή της Πεντέλης.\nΑνάμεσα στα θύματα της ήταν η γνωστή δημοσιογράφος του τηλεοπτικού σταθμού Alpha Ηρώ Καριοφύλλη και ο απόστρατος στρατηγός της Αστυνομίας σύζυγος της, Μανώλης Κατριαδάκης, ο οποίος μάλιστα έχει διατελέσει κι Επιτελάρχης της ΕΛΑΣ.\nΣύμφωνα με πληροφορίες οι διαρρήκτες μπήκαν στο σπίτι της δημοσιογράφου την ώρα που έλειπε τόσο η ίδια όσο και ο άνδρα της.\n«Μπούκαραν» στο σπίτι τους στην Πεντέλη μεταξύ 7:55 – 8:15 και μέσα σε διάστημα 20 λεπτών κατάφεραν να πάρουν το χρηματοκιβώτιο που περιείχε χρήματα, κοσμήματα αλλά και πολύτιμα έγγραφα.\nΟι δράστες κατέστρεψαν το συναγερμό, τον οποίο αφού έβγαλαν από τον τοίχο του μπαλκονιού στη συνέχεια τον πέταξαν μέσα σε ένα κουβά με νερό, ενώ κατά την εισβολή στη ισόγειο της διπλοκατοικίας που διαμένει η αστυνομική συντάκτης του Alpha πραγματοποίησαν μεγάλες ζημιές.\nΣτη συνέχεια μπήκαν στο σπίτι που βρίσκεται στο πρώτο όροφο του οικήματος, ενώ πραγματοποίησαν και άλλες δύο διαρρήξεις στην οδό Κολοκοτρώνη της Πεντέλης. Μάλιστα πληροφορίες αναφέρουν ότι προσπάθησαν να μπουν και σε 5ο σπίτι, ωστόσο τα σχέδια τους απετράπησαν καθώς την τελευταία στιγμή κατάλαβαν ότι εντός της μονοκατοικίας υπήρχε κόσμος.\nΌλα αυτά συνέβησαν από τις 7 το βράδυ της Κυριακής και έπειτα και μάλιστα σε ακτίνα λίγων μέτρων από το σπίτι του πρώην Προέδρου της Δημοκρατίας Χρήστου Σαρτζετάκη. Οι πληροφορίες λένε ότι οι δράστες διέφυγαν με ένα λευκό αυτοκίνητο μάρκας Seat κι ότι έχουν καταγράφει από κάμερα σπιτιού της περιοχής.\nΗ αστυνομία έχει εξαπολύσει ανθρωποκυνηγητό για τη σύλληψη των μελών της συμμορίας που το τελευταίο διάστημα έχει σπείρει τον πανικό στους κατοίκους των Βόρειων Προαστίων.


Παναθηναϊκός: Ξέσπασμα Παναθηναϊκών: "Αλλοίωση DNA!... - Sportdog.gr - Αθλητικά Νέα | Ειδήσεις | Sport\n23/12/21 - 23:30\nΞέσπασμα Παναθηναϊκών: "Αλλοίωση DNA! Φτάνει πια Πρίφτη - Unfair Ντόρσεϊ, κλασικός Ολυμπιακός"!\nΟργή στον κόσμο του Τριφυλλιού για την ήττα από τον Ολυμπιακό στο ΟΑΚΑ. Στο... στόχαστρο των οπαδών βρίσκεται ο προπονητής για τις επιλογές τόσο στο παιχνίδι του ΟΑΚΑ όσο και στις καλοκαιρινές μεταγραφές. Όσον αφορά τους παίκτες, οι μόνοι που... γλιτώνουν είναι οι Παπαγιάννης και Νέντοβιτς.\nΟ Παναθηναϊκός ηττήθηκε με 84-65 από τον Ολυμπιακό στην έδρα του για την Ευρωλίγκα. Η διαφορά των 19 πόντων δεν αφήνει περιθώρια αμφισβήτησης της ερυθρόλευκης ανωτερότητας. Η ομάδα του Πειραιά πήρε μία εκδίκηση για την ήττα από τους πράσινους στο ΣΕΦ για την Α1.\nΌπως ήταν φυσικό η ήττα εξόργισε τους οπαδούς του Παναθηναϊκού που ξέσπασαν κυρίως κατά του Δημήτρη Πρίφτη, ενώ η μπάλα πήρε και κάποιους παίκτες που δεν έπαιξαν καλά, όπως ο Πέρι. Την αυστηρή κριτική γλιτώνουν ο Παπαγιάννης και ο Νέντοβιτς.\nΤο Sportdog συγκέντρωσε τα χαρακτηριστικότερα από αυτά και σας τα παρουσιάζει:\nΔεν με ενδιαφέρει σε τι κατάσταση βρισκόμαστε , δεν ανέχομαι ήττα από το γαύρο. Όταν αρχίσουμε να δεχόμαστε την ήττα θα έχει αλλοιωθεί το DNA μας.\nΆνθρωπος που δεν του κόβει να φέρει ούτε έναν παίχτη της προκοπής, απλούστατα είναι ανίκανος και να κοουτσάρει...Αργύρης εδώ και τώρα μήπως και φρενάρουμε την κατρακύλα...\nΜε τρεις παίχτες δεν πας πουθενά. Το unfair του Dorsey τυπικός γαύρος. Την αρχηγαρα τον Παπαπέτρου και τα μάτια μας! συμβόλαιο μέχρι τα 55 του γιατί έτσι θα παίζει και τότε\nΠρίφτη καλύτερα να ασχοληθείς με το κέρλινγκ!!!Άφησε το μπάσκετ παλικάρι μου, δεν μπορείς!!!\nΤον μόνο που λυπάμαι είναι τον κακομοίρη τον Παπαγιαννη που παίζει 40 λεπτά, τα δίνει όλα και ειναι πλέον σε άλλο level.. Που να υπήρχαν και γκαρντ της προκοπής.\nΡε Πρίφτη 20 πόντους …;;;;Ακίνητοι στην επίθεση , όλο το ματς πίσω, αχρηστευεις τον Νεντο με το κουβαλάει την μπάλα ,Παπαπέτρο αμολάει χαρταετό και δωστου συμμετοχή, απροετοίμαστοι πνευματικά, και στο τέλος τους 5 πόντους ματς ,αφήνεις να πάει στους 20…\nΔηλαδή η διαχείριση του rotation και άρα της κούρασης (βλ. 4η περίοδο..!!!) δεν είναι θέμα προπονητή!!??\nΆμυνα μηδέν,Παπαπέτρου για άλλη μία φορά κακός, οι ξένοι μας για άλλη μία φορά πουθενά, οι διαιτητές το βιολί τους στα κρίσιμα σημεία όταν φτάσαμε στην τρίτη περίοδο κοντά δεν βάλαμε 23 σημαντικά καλάθια τελείωσε μετά ...\nΔεν γίνεται να νικας κάθε φορε με τη φανέλα σου!! Γιατί αν πιστεύει κανείς ότι νικήσαμε στο σεφ επειδή είμαστε καλύτερη ομάδα τότε να βράσει μπάλα μπας και πάρει μυρωδιά!! Μακράν καλύτερος ο φετινός Ολυμπιακός που καθόλου τυχαία δεν είναι τρίτος στην βαθμολογία!! Παπαγιαννης και Νεντο σώζονται από αυτό το σημερινό συνοθύλευμα!\nΠριφτη...Όταν ο μέσος φίλαθλος καταλαβαίνει πριν από σένα ότι ο αντίπαλος είναι διαβασμενος στη ζώνη και έχεις φάει διάφορα 15 ποντων σε 1μιση περίοδο για να αλλάξεις την άμυνα,απλά φεύγεις...\nΈφυγε ο Φερελ και Φλόιντ,να φύγει και ο ανύπαρκτος Περρυ! Θελουμε τρεις παίχτες επιπέδου Ευρωλιγκας στις ίδιες θέσεις άμεσα και θα είμαστε άλλη ομάδα !\nΗ κατάσταση πλέον μετά και την σημερινή εμφάνιση δεν πάει άλλο!!! Επιτέλους κάτι θα πρέπει να γίνει από τους υπεύθυνους (GM) της ομάδας !!!\nΜε τα ψέματα ομάδα δεν φτιάχνεται. Ο Ολυμπιακός και κάθε ομάδα της Euroleague είναι 5 έτη φωτός μπροστά. Με παίχτες τύπου Πέρι, Μέϊκον, Ουάϊτ είσαι καταδικασμένος και παραδομένος σε κάθε παιχνίδι. Άμα δε μπουν λεφτά προκοπή δε κάνεις. Κάθε χρόνο και χειρότερα θα ναι τα πράγματα πρέπει να το καταλάβει αυτό ο κόσμος της ομάδας και να μην έχουν ψηλά το πήχη. Υ.Γ. Νέντοβιτς αγόρι μου μακάρι να ερχόσουν στην ομάδα 4-5 χρόνια πριν, μόνο αυτό. Υ.Γ. Ο Παπαπέτρου σας αρέσει; Αξίζει 1 εκατομμύριο απλά επειδή είναι Έλληνας και ένας μέτριος forward\nΌταν χάνεις με είκοσι πόντους από έναν μέτριο σήμερα Ολυμπιακό, είσαι προτελευταίος στην Ευρωλίγκα και λέγεσαι Παναθηναϊκός, αυτό τα λέει όλα!\nΈνας Παναθηναϊκός κατώτερος των περιστάσεων έπαιξε απλά σαν τελευταίος απέναντι σε έναν Ολυμπιακό που ήρθε ξεκάθαρα για να κερδίσει απόψε το μόνο κρίμα είναι στον κόσμο που γέμισε το ΟΑΚΑ μετά από πολύ καιρό και παρόλα αυτά κατάφεραν να τον απογοητευσουν τελείως..\nΕιναι να γελας ή να κλαις με αυτο το τσιρκο? 19 ποντοι σοβαρα? Αποχη πλεον κανενα ματς δεν αξιζει να δεις απο αυτη την ομαδα. Βλεπεις τελικο αποτελεσμα και τελειωνει εκει το θεμα. Καλυτερα να εχουμε εμεις την υγεια μας και την ησυχία μας παρα να μας τρελανουν.\nΟκ Πρίφτη έχει τελειώσει το παιχνίδι στο 60-69. Για ποιον λόγο παραδινεσαι και αφήνεις την διαφορά να πάρει διαστάσεις;;; ΥΓ: Παπαγιάννη αγόρι μου σε έχω κράξει άπειρες φορές αλλά ειλικρινά υποκλίνομαι. Σου βγάζω το καπέλο γιατί έχεις εξελιχθεί σε ένα από τα καλύτερα πενταρια.\n*** ΔΙΑΒΑΣΤΕ ΕΠΙΣΗΣ: Ο ΜακΚίσικ… έκοψε τον αέρα στον ΠΑΟ - Μεταγραφή Πρίφτη μετά το "στραπάτσο" - Αυτόν "τελείωσε" απόψε!


Καταργείται το άρθρο 407 του Ποινικού Κώδικα για την επαιτεία | Νομικά Νέα | Lawspot\nΤην κατάργηση του άρθρου 407 του Ποινικού Κώδικα σχετικά με την επαιτεία προβλέπει, μεταξύ άλλων το σχέδιο νόμου για το Πόθεν Έσχες (άρθρο 23) που ψηφίστηκε πριν λίγες μέρες στη Βουλή.\nΣύμφωνα με το άρθρο 407 του Ποινικού Κώδικα, όποιος επαιτεί από φυγοπονία ή φιλοχρηματία ή κατά συνήθεια τιμωρείται με κράτηση έως έξι (6) μήνες ή με πρόστιμο έως τρεις χιλιάδες (3.000) ευρώ. H χρηματική ποινή μπορεί να επιβληθεί και μαζί με την ποινή της κράτησης.\nΗ τροπολογία με την οποία προτάθηκε η κατάργηση του εν λόγω άρθρου ήρθε μετά τις έντονες αντιδράσεις μουσικών του δρόμου και καλλιτεχνών με αφορμή την πρόσφατη προσαγωγή μουσικού στη Θεσσαλονίκη.\nΣύμφωνα με την αιτιολογική έκθεση της σχετικής τροπολογίας , «το αδίκημα της επαιτείας ανήκει στην κατηγορία των ψευδοαδικημάτων, καθώς κανένα έννομο αγαθό δεν προσβάλλεται από την πράξη αυτή.\nΉδη ο αείμνηστος καθηγητής Ι. Μανωλεδάκης υποστήριζε ότι πρόκειται για παρέκκλιση από το ισχύον στη χώρα μας φιλελεύθερο ποινικό σύστημα, το οποίο προϋποθέτει για το αξιόποινο άδικες (προσβλητικές) πράξεις. Η αναφορά των όρων "φυγοπονία, φιλοχρηματία, κατά συνήθεια" στο άρθρο 407 του Ποινικού Κώδικα καθιστά όντως φανερή την ποινικοποίηση της σκέψης και του φρονήματος και όχι της άδικης πράξης.\nΣημείωση: Ο Νόμος 4571/2018 δημοσιεύθηκε στην Εφημερίδα της Κυβερνήσεως στις 30 Οκτωβρίου (σχετικό άρθρο 23)


My Book/Self: Άννα Παπαμάρκου - CueMagazine\nHome›Βιβλία›My Book/Self›My Book/Self: Άννα Παπαμάρκου\nΔιαβάζω τακτικά και κατά περιόδους με μανία.\nΠολλές οι ανάγκες: Να εμπνευστώ. Να κινητοποιηθώ. Να πάρω κουράγιο. Να χαλαρώσω. Να ταξιδέψω. Να συγκινηθώ. Να σκεφτώ. Να γελάσω. Να ονειρευτώ. Να κατανοήσω. Να μάθω. Να γνωρίσω τον εαυτό μου…\nΔιεύρυνση. Με το διάβασμα φεύγεις από τα όρια του μικρού σου εαυτού, που έχει συγκεκριμένες πεποιθήσεις. Μπολιάζεσαι με ιδέες, γνώσεις και εμπειρίες, κατανοείς καλύτερα την ανθρώπινη φύση κι εν τέλει τον εαυτό σου.\nΣυνήθως πάω με το ένστικτο και την ανάγκη της περιόδου που διανύω. Τι έχω ανάγκη να αισθανθώ, να διαλογιστώ, να ανακαλύψω. Συνήθως, εμμένω σε κάποιον συγγραφέα, μέχρι να νιώσω πως επικοινώνησα με το πνεύμα του και ικανοποιήθηκε εκείνη η ανάγκη, που με οδήγησε σε αυτόν.\nΗ βαθιά συγκίνηση που μπορεί να σου προσφέρει σε όλα τα επίπεδα της ύπαρξής σου. Να σε συνεπάρει. Όταν το πιάσεις στα χέρια σου να μην μπορείς να το αφήσεις. Να απολαμβάνεις την κάθε λέξη. Να διαλογίζεσαι πάνω στις έννοιές του μέσα στη μέρα. Να ανυπομονείς για τη στιγμή που θα το ανοίξεις και πάλι. Εν τέλει να λειτουργήσει πάνω σου καταλυτικά, μεταμορφωτικά. Ο ορισμός του καλού βιβλίου βρίσκεται στη σφαίρα του έρωτα.\nΌταν ένα βιβλίο με συνεπάρει, δεν χρειάζομαι την ιδανική εξωτερική συνθήκη. Μπορώ να διαβάσω οπουδήποτε. Θυμάμαι μια φορά ήθελα ένα βιβλίο πολύ καιρό. Κάποια στιγμή λέω στον εαυτό μου «σήκω και πήγαινε τώρα». Βγαίνοντας από το βιβλιοπωλείο το άνοιξα να του ρίξω μια ματιά. Ε, έμεινα εκεί κοντά στη μία ώρα, διαβάζοντας στην άκρη του δρόμου. Χάθηκα. Συνήθως, όμως, διαβάζω στο κρεββάτι μου.\n«Η Γυφτοπούλα» του Παπαδιαμάντη, «Έγκλημα και τιμωρία» και «Ο ηλίθιος» του Ντοστογιέφσκι, «Φαίδρος» του Πλάτωνα, «Γιούγκερμαν» του Μ. Καραγάτση, «Μαουντχάουζεν» του Ι. Καμπανέλλη, «Ο Φτωχούλης του θεού» και «Ασκητική» του Ν. Καζαντζάκη, «Ο πάτερ Σέργιος» του Λ. Τολστόι, «Ο Μικρός Πρίγκηπας» του Αντουάν ντε Σεντ Εξιπερί, «Όταν έκλαψε ο Νίτσε»του Ίρβιν Γιάλομ.\nΕξαρτάται από το ποιος είναι αυτός ο κάποιος και ποιες οι αναζητήσεις του. Πιστεύω όμως πως το «Να σου πω μια ιστορία» του Χόρχε Μπουκάι είναι αυτό το βιβλίο που θα πρότεινα.\nΑυτή την περίοδο διανύω την περίοδο Oscar Wilde. Τώρα διαβάζω το πορτρέτο του Ντόριαν Γκρέι.\n«Η έντονη ευωδιά των ρόδων πλημμύριζε το εργαστήρι και κάθε φορά που το ανάλαφρο καλοκαιρινό αεράκι παιζογελούσε με τα δέντρα του κήπου, από την ανοιχτή πόρτα ορμούσε το βαρύ άρωμα της πασχαλιάς και η λεπτή μοσχοβολιά που ανέδιδαν τα ρόδινα ανθάκια του αγκαθωτού θάμνου.» Τι υπέροχος τρόπος να ξεκινήσει ο συγγραφέας το ψυχογράφημα του ανθρώπου μπροστά στη φθορά της εικόνας του, με την ένταση δηλαδή της ευωδιάς των ρόδων που η ομορφιά τους κρατά τόσο λίγο!\nΗ Άννα Παπαμάρκου σκηνοθετεί το έργο Το Αστερόπαιδο του Όσκαρ Ουάιλντ που παρουσιάζεται στο Θέατρο Altera Pars κάθε Σάββατο στις 3.00 μ.μ από τον θίασο «Λώτινος Ήλιος» με ζωντανή μουσική επί σκηνής .


Πώς θα αντιμετωπίσω τη μελαγχολία; | Ανθολόγιον\n-Μιλήστε για αυτά που βιώνετε. Είναι πολύ σημαντικό να μιλήσετε σε κάποιον που μπορείτε να εμπιστευθείτε για τα ζητήματα που σας απασχολούν και τα συναισθήματα σας γύρω από αυτά. Όλοι μας έχουμε ανάγκη από την έκφραση των σκέψεων μας και το μοίρασμα αυτών. Τις περισσότερες φορές ακούγοντας τον εαυτό μας να περιγράφει τις δυσκολίες που αντιμετωπίζουμε ξαφνικά δεν μας φαίνεται τόσο δραματική η κατάσταση και πιθανόν εμείς οι ίδιοι να βρούμε μια λύση. Επίσης το μοίρασμα αυτών που μας στεναχωρούν με κάποιον μας αποφορτίζει άμεσα και ισχύει πολλές φορές ότι ‘πόνος μοιρασμένος είναι πόνος μισός’. Έχοντας ακούσει τον ίδιο μας τον εαυτό να περιγράφει το πρόβλημα συχνά ο υποσυνείδητος νους επεξεργάζεται τις πληροφορίες και κατά αυτόν τον τρόπο μπορεί ξαφνικά να οδηγηθούμε σε μια λύση σε ανύποπτη στιγμή.\n-Κρατήστε Ημερολόγιο δραστηριοτήτων. Πολλές φορές οι άνθρωποι με κατάθλιψη νιώθουν ότι η ημέρα τους είναι άδεια, ότι δεν έχει ενδιαφέρον. Κρατήστε ένα καθημερινό πρόγραμμα με όσα πρόκειται να κάνετε την εβδομάδα που έρχεται από την πρώτη ώρα που ξυπνάτε μέχρι την ώρα που θα πέσετε για ύπνο. Εάν θεωρείτε ότι δεν έχετε κάτι σημαντικό να κάνετε μην ξεχνάτε πολύ απλά πράγματα όπως ότι θα κάνετε μπάνιο, θα πάρετε πρωινό, θα διαβάσετε ένα βιβλίο, θα κάνετε τα ψώνια. Η άποψη σας για την καθημερινότητα σας παίζει σημαντικό ρόλο στο συναίσθημα σας. Χρειάζεται να νιώθετε ότι η ημέρα σας είναι γεμάτη, ότι έχει δομή. Οι έρευνες έχουν δείξει ότι είναι ανθρώπινη ανάγκη το πρόγραμμα και η σταθερότητα στην ημέρα μας. Όταν θεωρείτε ότι δεν έχετε σημαντικά πράγματα να κάνετε μέσα στην ημέρα σας οι σκέψεις που κάνετε είναι αρνητικές. Φροντίστε λοιπόν να καταγράψετε όλες τις δραστηριότητες των ημερών της εβδομάδας που έρχεται ώστε να περιορίζονται οι πιθανότητες να κάνετε αρνητικές σκέψεις.\n-Προσπαθήστε να διώχνετε τις αρνητικές σκέψεις. Καθοριστικός παράγοντας στο χειρισμό των συναισθημάτων μας είναι η εκπαίδευση στην αναγνώριση των σκέψεων που κάνουμε. Αφού εντοπιστούν οι σκέψεις που κάνουμε μπορούμε να τις αξιολογήσουμε και να κρίνουμε εάν είναι αρνητικές. Ίσως έχουμε δραματοποιήσει μια κατάσταση, ίσως βλέπουμε μόνο τα αρνητικά, ίσως βγάζουμε αυθαίρετα συμπεράσματα. Σε αυτή την περίπτωση μπορούμε συνειδητά πλέον, να διώξουμε την αρνητική σκέψη και να την αντικαταστήσουμε με μια θετική. Για παράδειγμα μπορεί να σκεφθώ ‘θα μείνω για πάντα μόνος/η’ όμως μπορώ να αντικαταστήσω αυτή τη σκέψη με το ‘δεν είμαι ο μόνος/ η μόνη που δυσκολεύεται να βρει σύντροφο’ ή ‘όπως είχα βρει στο παρελθόν σύντροφο θα ξαναβρώ, απλώς χρειάζεται χρόνος’.\nΈνας ειδικός μπορεί να σας βοηθήσει στην αντιμετώπιση της κατάθλιψης και σε άλλα ζητήματα που να σας απασχολούν, μέσω ειδικής ψυχοθεραπείας και υποστήριξης.\nτης Χριστίνα Χελιώτη Ψυχολόγος / Ψυχοθεραπεύτρια


Η Ενορία μου, ο κόσμος!: 1η Κυριακή της Τεσσαρακοστής - Λουκάς 4,1-13\nΟι πειρασμοί :\nΔοκιμασία και ευκαιρία για να αναπτυχθεί και να ωριμάσει η πίστη.\nΚυριακή 21 Μαρτίου 2016\nΤην πρώτη Κυριακή της Τεσσαρακοστής μελετάμε το πρώτο επεισόδιο της δημόσιας ζωής του Ιησού μετά το Βάπτισμά του από τον Ιωάννη το Βαπτιστή, έτσι όπως μας το παρουσιάζει.\nΤο άγιο Ευαγγέλιο κατά Λουκά.\nΙησούς, έφυγε από τον Ιορδάνη γεμάτος από Πνεύμα Άγιο. Το Πνεύμα τον οδήγησε στην έρημο, όπου για σαράντα μέρες αντιμετώπιζε τους πειρασμούς του διαβόλου. Τις σαράντα αυτές μέρες δεν έφαγε τίποτε και, όταν συμπληρώθηκαν, πείνασε. Τότε ο διάβολος του είπε: «Αν είσαι Υιός του Θεού, πες σ’ αυτή την πέτρα να γίνει ψωμί». Ο Ιησούς του απάντησε: «Η Γραφή λέει ότι ο άνθρωπος δε ζει μόνο με ψωμί, αλλά με κάθε λόγο που βγαίνει απ’ το στόμα του Θεού». Ύστερα ο διάβολος τον ανέβασε σ’ ένα ψηλό βουνό, του έδειξε σε μια στιγμή όλα τα βασίλεια της οικουμένης, και του είπε: «Θα σου δώσω όλη αυτήν την εξουσία και τη λαμπρότητα αυτών των βασιλείων· σ’ εμένα έχει παραδοθεί και τη δίνω σ’ όποιον εγώ θέλω. Αν, λοιπόν, με προσκυνήσεις, θα είναι όλη δική σου». Απαντώντας ο Ιησούς του είπε: «Φύγε από μπροστά μου σατανά. Η Γραφή λέει: Τον Κύριο το Θεό σου θα προσκυνάς και μόνο αυτόν θα λατρεύεις».\nΤότε ο διάβολος τον πήγε στα Ιεροσόλυμα και τον έστησε στο πιο ψηλό μέρος του ναού και του είπε: «Αν είσαι Υιός του Θεού, πέσε από ’δω κάτω· 10γιατί η Γραφή λέει ότι:\nΘα δώσει για σένα εντολή στους αγγέλους να σε προφυλάξουν· κι ακόμη: Θα σε σηκώσουν στα χέρια, για να μη σκοντάψει το πόδι σου σε καμιά πέτρα». Ο Ιησούς του απάντησε: «Η Γραφή λέει ότι δεν πρέπει να βάζεις σε δοκιμασία τον Κύριο το Θεό σου». Αφού ο διάβολος τελείωσε με όλους τους πειρασμούς, έφυγε προσωρινά απ’ αυτόν.\nΟ Ιησούς υπήρξε μαθητής του Ιωάννη και βάσιμα μπορούμε να υποθέσουμε ότι το βάπτισμά του ήταν η επισφράγιση της περιόδου της μαθητείας του.\nΣημειώνει ο ευαγγελιστής : Μετά το βάπτισμά του «το Πνεύμα τον οδήγησε στην έρημο, όπου για σαράντα μέρες αντιμετώπιζε τους πειρασμούς του διαβόλου».\nΜετά την εμπειρία της ερήμου, ο Ιησούς πήρε το δικό του δρόμο. Τόσο, που ο Ιωάννης άρχισε να απορεί για τον πρώην μαθητή του και τις ελπίδες που είχε εναποθέσει επάνω του. Μάλιστα από τη φυλακή, όπου ο Ηρώδης τον είχε εγκλείσει, όπως μας λέει ο ευαγγελιστής Λουκάς « Ο Ιωάννης φώναξε δύο από τους μαθητές του και τους έστειλε να ρωτήσουν τον Ιησού: ‘Εσύ είσαι ο Μεσσίας που είναι να έρθει ή να περιμένουμε κανέναν άλλο; » .\nΕκεί, στην έρημο, μπορούμε να πούμε ότι ο Ιησούς ήθελε να σκεφτεί το μέλλον, ποιό δρόμο να πάρει, ποιά είναι η βασική επιλογή που πρέπει να κάνει, ποιο το Νόημα της ζωής πάνω στην οποία με συνέπεια να στερεώνει και να κτίζει τις επιμέρους επιλογές του, που στην πράξη θα ξεδίπλωναν αυτό το νόημα της ζωής του.\nΕίναι σε όλους γνωστό και εύκολα μπορεί να το διαπιστώσει κάποιος, ότι οι πειρασμοί είναι το καθημερινό μας ψωμί. Όταν, μάλιστα, πρέπει να πάρουμε σημαντικές αποφάσεις, να κάνουμε κεφαλαιώδους σημασίας επιλογές, εκεί οι δισταγμοί, οι αμφιβολίες, οι ταλαντεύσεις και οι πειρασμοί, είναι τα αφεντικά.\nΗ κατάσταση του Ιησού είναι και η δική μας, οι πειρασμοί του Ιησού είναι και οι δικοί μας.\nΚαθημερινά πειραζόμαστε για τον τρόπο με τον οποίο θα αποκτήσουμε και θα καρπωθούμε τα βασικά αγαθά. Η απόρριψη της επιθυμίας της κατοχής και της συσσώρευσης αγαθών, σε πολλούς φαντάζει ο πιο ενδεδειγμένος τρόπος για να αισθανθούν ολοκληρωμένοι. Η ολοκλήρωση, για άλλους, είναι συνυφασμένη με τη δημόσια αναγνώριση, την προβολή. Επιζητούμε τη δύναμη και την εξουσία, τα χειροκροτήματα και τα βραβεία, ως επιβεβαίωση. γιατί τη νομίζουμε ότι όλα αυτά είναι ένα αξιόλογο νόημα ζωής. Και μπροστά σε αυτούς τους στόχους-βωμούς, θυσιάζουμε κάθε άλλη αξία. Και δεν είναι λίγες οι φορές που με την προσευχή μας θέλουμε να καταστήσουμε και το Θεό συνεργό στις επιδιώξεις μας, αντί με την προσευχή να του ζητάμε να μας καθοδηγήσει να δούμε τι πραγματικά θέλει Εκείνος που στην ουσία το ξέρουμε, να ζούμε κατ’ εικόνα και ομοίωση του, και να μας προστατεύσει από τον πειρασμό των εκπτώσεων στον αγώνα μας ώστε «το ελθέτω η Βασιλεία σου, γενηθήτω το θέλημά σου» να γίνει πραγματικότητα.\nΑυτοί είναι και οι τρείς πειρασμοί του Ιησού, ο οποίος δοκίμασε τον κυκεώνα των εναλλακτικών λύσεων, και για να βγει από το λαβύρινθο των αμφιβολιών και των πειρασμών, είχε ως οδηγό το Λόγο του Θεού και ως όχημα την προσευχή.\nΚαι εμείς, όταν βρισκόμαστε σε αυτή την κατάσταση, και εμείς έχουμε και έναν πρόσθετο κίνδυνο : τη φιλαυτία μας και τον υπέρμετρο, πολλές φορές, εγωισμό και εγωκεντρισμό μας, που μας κάνουν να υπέρ-εκτιμούμε τις ικανότητές μας. Οι αντιδράσεις μας, πολλές φορές, κινδυνεύουν να είναι ενστικτώδεις. Οι λύσεις που προοιωνίζουμε είναι αποκυήματα της φαντασίας μας, ή απορρέουν από την κοινή γνώμη τι θα πει ο κόσμος ή την περιρρέουσα ατμόσφαιρα και τη μόδα της εποχής κοκ. Τότε, στην αναζήτηση της αλήθειας, του ωραίου, του δίκαιου, γινόμαστε ευάλωτοι να υποχωρήσουμε, κινδυνεύουμε να πάρουμε λάθος δρόμο, να εκτροχιαστούμε, να πέσουμε.\nΤότε, όπως και Ιησούς, πρέπει να προσευχηθούμε.\nΗ προσευχή μάς ευαισθητοποιεί, λίγο παραστατικά θα λέγαμε, μας βάζει στο ίδιο μήκος κύματος με το Θεό, για να δούμε τα πράγματα με ένα νέο τρόπο, το δικό του τρόπο. Δεν του ζητάμε να μας δώσει τη λύση, αλλά να μας δώσει το φως του για να ανακαλύψουμε τη λύση που έχει για μας.\nΣτην αναζήτηση του σωστού, του αληθινού, του ωραίου, χρειαζόμαστε έναν φάρο ως καθοδηγητή. Ας μάθουμε από τον Ιησού, ο οποίος στον αγώνα του ως πυξίδα είχε τη Γραφή. Και οι τρεις απαντήσεις του Ιησού στον πειρασμό αρχίζουν με το : Η Γραφή λέει:\n«Η Γραφή λέει ότι ο άνθρωπος δε ζει μόνο με ψωμί, αλλά με κάθε λόγο που βγαίνει απ’ το στόμα του Θεού».\n«Η Γραφή λέει τον Κύριο το Θεό σου θα προσκυνάς και μόνο αυτόν θα λατρεύεις».\n«Η Γραφή λέει ότι δεν πρέπει να βάζεις σε δοκιμασία τον Κύριο το Θεό σου».\nΗ ιστορία μας, η καθημερινότητά μας, η κατάσταση που ζούμε, απαιτεί από τον καθένα να χαράξει με ωριμότητα τη βασική κατεύθυνση της ζωής του, το νόημά της και το στόχο της, και τα ανάλογα κριτήρια. Να εμπεδώσει την αξιοπρέπειά του σε συνεργασία και με το Δημιουργό, που τον έπλασε κατ’ εικόνα και ομοίωσή του. Να εκτιμά τις επί μέρους επιλογές και τα πράγματα της ζωής, με το κατά πόσο συνάδουν με τη βασική επιλογή που έχει κάνει.\nΔιαφορετικά, θα ζει ασύνδετα και αποσπασματικά, όπως έρθουν και όπου τον πάνε οι καταστάσεις, και στη συνέχεια θα διερωτάται για ποιο λόγο έκανα αυτό ή εκείνο και εκ των υστέρων να προσπαθεί να βρει τη δικαιολογία. Δεν υπάρχει μεγαλύτερη σκλαβιά.\nΟ καιρός της Τεσσαρακοστής, που από την περασμένη Τετάρτη έχουμε αρχίσει με τη στάχτη στο κεφάλι, να μας θυμίζει ότι είναι καιρός αναδιάρθρωσης της χριστιανικής ζωής. Ας κάνουμε λίγη σιωπή, έρημο γύρω μας, να πάρουμε τα κομμάτια της ζωής μας στα χέρια μας και να προσπαθήσουμε να ανασυγκροτήσουμε την ενότητα της ζωής μας. Με βάση το Λόγο του Θεού να προχωρήσουμε φωτισμένοι, ενδυναμωμένοι και προσανατολισμένοι από το Άγιο Πνεύμα, όπως και ο Ιησούς, για να αντιμετωπίζουμε τους καθημερινούς μας πειρασμούς.